sagorsarker/bangla-wikipedia huggingface dataset:
পাকিস্তান হিন্দু পরিষদ

পাকিস্তান হিন্দু কাউন্সিল বা পাকিস্তান হিন্দু পরিষদ পাকিস্তানের সকল হিন্দুদের প্রতিনিধি সংস্থা। এটি ২০০৫ সালে শ্রী রমেশ কুমার ভাঙ্কওয়ানি দ্বারা প্রতিষ্ঠিত হয়েছিল।
হিন্দুধর্ম পাকিস্তান প্রতিষ্ঠিত হওয়ার পর থেকেই বিদ্যমান। ২০০৫ সালে "পাকিস্তান হিন্দু কাউন্সিল" নিবন্ধিত হয়েছিল। 
পিএইচপি সামাজিক ও রাজনৈতিক বিষয়ে হিন্দু সম্প্রদায়কে প্রতিনিধিত্ব করে। তাদের আগ্রহ, অগ্রিম শিক্ষা ও সুযোগ রক্ষা করার জন্য তাদের একত্রিত করে এবং মৌলিক অধিকার ও স্বাধীনতা রক্ষা করে। পাকিস্তান জুড়ে হিন্দুদের পূজা ও সমাবেশের সুরক্ষা দেয়।হোলিকে পাকিস্তানে সরকারি ছুটি ঘোষণা করতে এর ভুমিকা ছিল। 
কাউন্সিল এছাড়াও গণবিবাহের আয়োজন করে।
শাসক গোষ্ঠীর ১৫ টি আসন রয়েছে, যাতে পাকিস্তান জুড়ে হিন্দুরা প্রতিদ্বন্দ্বিতা করে। 
কাউন্সিল হিন্দুদের সংখ্যালঘু অধিকার রক্ষা করে । এটি জোরপূর্বক বিয়ে, ভীতি প্রদর্শন, জোরপূর্বক বিয়ে,ধর্মান্তর ইত্যাদি ও হিন্দু মেয়েদের অপহরণ, ব্যাপক ধর্মান্তরকরণ,তাদের সাথে সহিংসতা এই বিষয়গুলি তুলে ধরার জন্য খবরে এসেছে।
ক্যাপ্টেন মার্ভেল

ক্যাপ্টেন মার্ভেল একটি আমেরিকান কাল্পনিক কমিক মার্ভেল কমিক্সের দ্বারা প্রকাশিত সুপারহিরো কমিক বই । এটি কার্টুনিস্ট জো সাইমন এবং জ্যাক কির্বি দ্বারা তৈরি করা হয়েছে। চরিত্রটি প্রথম প্রকাশ পায় মার্ভেল কমিক্সের পূর্বসুরী চরিত্র থেকে। ক্যাপ্টেন মার্ভেল কমিকসটির গল্প সাজানো হয়েছিল একজন দেশপ্রেমিক ও পৃথিবীর অতিমানবীয় আকাশ সৈন্য হিসাবে।
এই কমিকের উপর ২০১৮ সালে ক্যাপ্টেন মার্ভেল নামে একটি চলচ্চিত্র নির্মাণ করা হয়েছে।
রংপুর সেনানিবাস

রংপুর সেনানিবাস বাংলাদেশের রংপুর শহরের উপকণ্ঠে অবস্থিত বাংলাদেশ সেনাবাহিনীর একটি সেনানিবাস। এখানে ৬৬ পদাতিক ডিভিশনের সদরদপ্তর অবস্থিত। মেজর জেনারেল সাকিল আহম্মেদ বর্তমানে এই সেনানিবাস এবং ৬৬ পদাতিক ডিভিশনসহ পুরো রংপুর অঞ্চল এর জেনারেল অফিসার কমান্ডিং (জিওসি) এর দায়িত্বে কর্তব্যরত আছেন।
মুক্তিসংগ্রামের শুরু থেকেই রংপুর নগরের জনগন প্রবল বিক্ষোভ প্রদর্শন করে আসছিল। যার ফলে অনেক সাধারণ মানুষ যুদ্ধ শুরু হওয়ার আগেই পাকিস্তান সেনাবাহিনীর হাতে শহীদ হন যা উল্লেখ বঙ্গবন্ধুর ঐতিহাসিক ৭ই মার্চের ভাষণেও পাওয়া যায়। কিন্তু মার্চের মাঝামাঝি এসে রংপুর নগরে উল্টো পাকিস্তানি বাহিনীকেই রংপুরের সাহসী যুবকদের হাতে হেনস্তা হতে দেখা যায়। এমনকি শাহেদ আলী নামের এক যুবক লে. আব্বাস নামের এক পাকিস্তানি অফিসার ও তার তিন সৈন্যকে আহত করে তাদের অস্ত্র কেড়ে নেয়।
এর মধ্যে মুক্তিযুদ্ধ শুরু হওয়া মাত্রই রংপুরের জনগন ও স্থানীয় সাঁওতাল সম্প্রদায় ২৮ মার্চ তারিখে দেশীয় অস্ত্র নিয়ে রংপুর সেনানিবাস আক্রমণ করে। পাকিস্তানিরা নগরের যে দিক থেকে আক্রমণ প্রত্যাশা করে তাদের ব্রিগেড হেডকোয়ারটার নিরাপদ রেখেছিল বাঙ্গালীরা কিছুটা ঘুরে এসে আক্রমণ করে ঠিক তার বিপরীত দিক থেকে। সম্পূর্ণ অপ্রত্যাশিত এই আক্রমণ প্রথমভাগে পাকিস্তানি ব্যুহ ভেদ করে সেনানিবাসের একাংশে ঢুকে গেলে তা তুমুল যুদ্ধের রূপ নেয়। আপাত হতচকিত পাকিস্তানি সেনাবাহিনী এর পরে ভারী মেশিনগান নিয়ে আক্রমণ প্রতিরোধে গেলে এক পর্যায়ে প্রচুর বাঙ্গালী ও সাঁওতাল শহীদ হন।
তাদের স্মরণে আজও সেনানিবাসের পশ্চিম অংশে এবং রংপুর নগরের প্রবেশমুখে একটি স্মৃতিসৌধ আছে।
অতঃপর মুক্তিযুদ্ধের শেষের দিকে এসে রংপুরের মুক্তিযোদ্ধাদের ওপরে পাকিস্তানিদের আক্রমণ ও বিশেষত জনপ্রিয় মুক্তিযোদ্ধা শহীদ মুখতার ইলাহীকে হত্যার মাত্র এক মাসের মধ্যে রংপুরের মুক্তিযোদ্ধারা এই সেনানিবাসের পতন ঘটান এবং রংপুর নগরকে হানাদার মুক্ত করেন।
উয়েফা ইউরো ২০২০-এর সম্প্রচার স্বত্ব

উয়েফা ইউরো ২০২০ একটি ফুটবল টুর্নামেন্ট যা ২০২০ সালের জুন এবং জুলাই মাসে উয়েফা সদস্যভুক্ত ২৪টি দেশের অংশগ্রহণে অনুষ্ঠিত হবে। টুর্নামেন্টটি সারা বিশ্বের বিভিন্ন টেলিভিশন চ্যানেল এবং রেডিও চ্যানেলে সম্প্রচার করা হবে।
জোয়েল গ্রে

জোয়েল গ্রে (জন্ম: জোয়েল ডেভিড কাট্‌জ; ১১ এপ্রিল ১৯৩২) হলেন একজন মার্কিন অভিনেতা, গায়ক, নৃত্যশিল্পী, পরিচালক ও আলোকচিত্রী। তিনি সঙ্গীতনাট্য "ক্যাবারে" (১৯৬৬)-এ অভিনয় করে সেরা চরিত্রাভিনেতা বিভাগে টনি পুরস্কার অর্জন করেন এবং এর ১৯৭২ সালের "চলচ্চিত্রায়নে" অভিনয় করে শ্রেষ্ঠ পার্শ্ব অভিনেতা বিভাগে অস্কার, ও গোল্ডেন গ্লোব পুরস্কার এবং সেরা নবাগত অভিনেতা বিভাগে বাফটা পুরস্কার অর্জন করেন। এছাড়া তিনি "রেমো উইলিয়ামস: দি অ্যাডভেঞ্চার বিগিনস" (১৯৮৫)-এ অভিনয় করে সেরা পার্শ্ব অভিনেতা বিভাগে আরেকটি গোল্ডেন গ্লোব পুরস্কারের মনোনয়ন লাভ করেন।
তিনি মঞ্চে সঙ্গীতনাট্য "জর্জ এম!" (১৯৬৮)-এ মূল জর্জ এম. কোহ্যান চরিত্রে, "গুডটাইম চার্লি" (১৯৭৫)-এ চার্লি এবং "দ্য গ্র্যান্ড টুর" (১৯৭৯)-এ এস এল জ্যাকবভ্‌স্কি চরিত্রে অভিনয় করে সঙ্গীতনাট্যে মুখ্য অভিনেতা বিভাগে তিনটি টনি পুরস্কারের মনোনয়ন লাভ করেন। এছাড়া তিনি "শিকাগো" (১৯৯৬) সঙ্গীতনাট্যে আমোস হার্ট চরিত্রে অভিনয় করে সেরা চরিত্রাভিনেতা বিভাগে ড্রামা ডেস্ক পুরস্কারর অর্জন করেন এবং সঙ্গীতনাট্য "উইকড" (২০০৩)-এ উইজার্ড অব অজ চরিত্রে অভিনয় করেন। টেলিভিশনে তিনি "ব্রুকলিন ব্রিজ" (১৯৯২-৯৩) ধারাবাহিকে অভিনয় করে হাস্যরসাত্মক ধারাবাহিকে সেরা অতিথি অভিনেতা বিভাগে প্রাইমটাইম এমি পুরস্কারের মনোনয়ন লাভ করেন।
বদ্রীনাথ কি দুলহনিয়া

বদ্রীনাথ কি দুলহানিয়া 
(বাংলা: বদ্রীনাথের বধূ) ২০১৭ সালের হিন্দি প্রেমের হাস্যরসাত্মক ছবি।
মধ্যপ্রদেশ বিধানসভা নির্বাচন, ২০১৮

২০১৮ সালের ২৮ নভেম্বর ভারতের মধ্যপ্রদেশ রাজ্যের ২৩০টি বিধানসভা কেন্দ্রের বিধায়ক নির্বাচনের জন্য মধ্যপ্রদেশ বিধানসভা নির্বাচন অনুষ্ঠিত হয়। এই নির্বাচনটিকে ভারতীয় জনতা পার্টি (বিজেপি) ও ভারতীয় জাতীয় কংগ্রেসের (কংগ্রেস) মধ্যে প্রত্যক্ষ রাজনৈতিক যুদ্ধ মনে করা হয়েছিল। একদিকে যেমন রাজ্যের শিবরাজ সিং চৌহান সরকার চতুর্থবারের জন্য জয়লাভ করার চেষ্টা করছিল, অন্যদিকে কংগ্রেস ২০১৩ সালের নির্বাচনে হারের পর রাজ্যে সরকার গঠনের লক্ষ্যে নির্বাচনে অবতীর্ণ হয়েছিল। এই নির্বাচনের পর ত্রিশঙ্কু বিধানসভা গঠিত হয়। কংগ্রেস এই নির্বাচনে একক বৃহত্তম দল হিসেবে উঠে আসে। কিন্তু সর্বাধিক সংখ্যক ভোট পায় বিজেপি।
মধ্যপ্রদেশ বিধানসভার মেয়াদ শেষ হওয়ার কথা ছিল ২০১৯ সালের ৭ জানুয়ারি তারিখে।
২০১৮ সালের ৬ অক্টোবর নির্বাচনের তারিখ ঘোষিত হয় এবং ২৮ নভেম্বর নির্বাচন অনুষ্ঠিত হয়। এরপর ১১ ডিসেম্বর ফলাফল ঘোষিত হয়।
জনমত সমীক্ষাগুলিতে বিজেপি ও কংগ্রেসের মধ্যে কঠিন নির্বাচনী প্রতিযোগিতার ইঙ্গিত পাওয়া গিয়েছিল।
অধিকাংশ বুথফেরত সমীক্ষায় বিজেপি ও কংগ্রেসের মধ্যে "হাড্ডাহাড্ডি লড়াই"য়ের ভবিষ্যদ্বাণী করা হয়েছিল। পোল অফ পোলস উল্লেখ করেছিল, বিজেপি ও কংগ্রেসের মধ্যে আসন সংখ্যার ব্যবধান খুব বেশি হবে না। যদিও কোনও দলই সরকার গঠনের উপযুক্ত সংখ্যাগরিষ্ঠতা পাবে না।
এই নির্বাচনের ফলে ত্রিশঙ্কু বিধানসভা গঠিত হয়। ১১৪টি আসন জয় করে কংগ্রেস একক বৃহত্তম দল হিসেবে উঠে এলেও সংখ্যাগরিষ্ঠতা অর্জনে ব্যর্থ হয়। অন্যদিকে বিজেপি ৪১.০% ভোট পেয়ে সর্বাধিক ভোট-প্রাপ্ত দল হিসেবে উঠে আসে। একটি বিশ্লেষণে দেখা গিয়েছে বিজেপি সাতটি আসন খুব কম মার্জিনে (<১০০০) কংগ্রেসের কাছে পরাজিত হয়েছে। নির্বাচনে দলগুলির প্রাপ্ত আসন ও ভোটের ভাগের পরিসংখ্যান নিম্নরূপ:
মস্তকবিহীন সন্ন্যাসিনী

মস্তকবিহীন সন্ন্যাসিনী একটি হল ভূতের গল্প যেটি কানাডার মিরামিচি শহরের ফ্রেঞ্চ ফোর্ট কভের সাথে সম্পর্কিত।
সপ্তদশ শতাব্দীর মাঝামাঝি সময়ে সিস্টার মেরি ইন ইনকন্যু নামের এক সন্ন্যাসিনী বাস করতেন এলাকাটিতে যাঁর শিরশ্ছেদ করা হয়েছিল। তাঁর সম্পর্কে দুইটি গল্প প্রচলিত আছে।
প্রথম গল্প অনুসারে তাঁকে এক পাগল শিকারি শিরশ্ছেদ করে সেই মাথা নিয়ে জঙ্গলের ভিতরে ঢুকে পড়ে। আরেকটি গল্প অনুসারে এক খাজানার অবস্থান প্রকাশ করতে অস্বীকার করার পর দুই নাবিক তাঁর শিরশ্ছেদ করেছিলেন। বলা হয়ে থাকে, সিস্টার মেরির মাথা পাওয়া যায় নি কখনো এবং সিস্টার মেরির আত্মা ফ্রেঞ্চ ফোর্ট কভে তাঁর মস্তকের সন্ধানে ঘোরাঘুরি করে থাকে। বিষয়টি ফ্রেঞ্চ ফোর্ট কভকে পর্যটক আকর্ষণের ক্ষেত্রে ভূমিকা পালন করে থাকে।
শ্রী বরুণদেব মন্দির

মন্দিরের শিলালিপি অনুসারে মন্দিরটি অন্তত ১০০০ বছরের প্রাচীন। স্থানীয় কিংবদন্তি অনুসারে অগণিত বার তুর্কি আর মোগলদের হাতে বিধ্বস্ত আর লুণ্ঠিত হবার পর ষোড়শ শতাব্দীতে এক ধনি হিন্দু নাবিক ভোজমল ন্যান্সি ভাটিয়া কালাতের খান সর্দারের নিকট থেকে সমগ্র মনোরা দ্বীপটি ক্রয় করে বরুণদেবের এই সুপ্রাচীন মন্দিরটি পুনঃরসংস্কার করেন। কালাতের খান সেই সময়ে উপকূল বরাবর বেশিরভাগ জমির মালিক ছিলেন ও তার পরিবার মন্দিরটির দখল নেয়। 
মন্দিরের নির্মাণের সঠিক সাল জানা যায় না তবে এটি ব্যাপকভাবে বিশ্বাস করা হয় যে ১৯১৭-১৮১৮ সালে বর্তমান কাঠামোর পুননির্মাণ করা হয়েছিল। 
শিলালিপিতে দেবনাগরিতে আছে,
"ওম, বরুণ দেব মন্দির" ।
সামনের গেটে "সিন্ধুতে" লেখা শিলালিপিটি বলছে, ভ্রিয়ার "শেঠ হারচন্দ মল দয়াল দাসের পবিত্র স্মৃতিতে পুত্ররা উৎসর্গ করেছে" । ভ্রিয়া শহরটি সিন্ধু প্রদেশের নওশহরো ফিরোজ জেলায় অবস্থিত।১৯৯২ সালে অয্যোধ্যায় রাম মন্দির আন্দোলনের সময় দুই প্রতিবেশী রাষ্ট্র পাকিস্তান আর বাংলাদেশে বেশ কিছু হিন্দু মন্দির বিধ্বস্ত আর ধ্বংসপ্রাপ্ত হয়। সেই সময় ধর্মান্ধ জনতার রোষে ধ্বংসপ্রাপ্ত হয় এই মন্দিরটিও। এরপর থেকে আজ পর্যন্ত এই মন্দিরটি পর্যটকদের জন্য পাব্লিক টয়লেট হিসাবে ব্যবহার করেছে পাকিস্তানের প্রশাসন।
বর্তমানে, এই মন্দিরটি পাকিস্তান হিন্দু পরিষদের অধীনে। ইভাকু ট্রাস্ট সম্পত্তি বোর্ড এই প্রাচীন ঐতিহ্য রক্ষা বা সংরক্ষণ কিছুই করেনি।
আজ মন্দিরটি জীর্ণ অবস্থায় রয়েছে ।কারণ আর্দ্র বাতাস কাঠামো খাচ্ছে এবং মন্দিরের দেয়ালের উপর সমৃদ্ধ ভাস্কর্যগুলি ধীরে ধীরে ক্ষয় হয়ে যাচ্ছে। মার্কিন সরকার-তহবিল প্রকল্পের অধীনে সিন্ধু এক্সপ্লোরেশন অ্যান্ড অ্যাডভেঞ্চার সোসাইটি (SEAS ) দ্বারা কাঠামো রক্ষা ও সংরক্ষণের প্রচেষ্টা চলছে। 
[[বিষয়শ্রেণী:উইকিউপাত্তে স্থানাঙ্ক আছে]]
[[বিষয়শ্রেণী:পাকিস্তানের হিন্দু মন্দির]]
[[বিষয়শ্রেণী:বরুণ দেবের মন্দির]]
[[বিষয়শ্রেণী:করাচির হিন্দু মন্দির]]
বরুণ (দেবতা)

বরুণ (সংস্কৃত: वरुण) হিন্দু ধর্মের প্রধান বৈদিক দেবতা। প্রাচীন বৈদিক ধর্মের মধ্যে তাঁর স্থান খুবই গুরুত্বপূর্ণ ছিল, কিন্তু বেদে তাঁর রূপ এতটা বিচিত্র যে তার প্রাকৃতিক চিত্রণ কঠিন। বিশ্বাস করা হয় যে বরুণের অবস্থান অন্যান্য বৈদিক দেবতাদের চেয়ে প্রাচীন। তাই বৈদিক যুগে, বরুণ কোনো প্রাকৃতিক পদার্থের পাঠক নন। 
অগ্নি ও ইন্দ্রের পরিবর্তে বরুণকে সম্বোধিত মন্ত্রের পরিমাণ খুবই কম, তবে এঁর গুরুত্ব কম নয়। ইন্দ্র মহান যোদ্ধা হিসেবে পরিচিত, তাই বরুণকে এক মহান নৈতিক শক্তি হিসেবে বিবেচনা করা হয়েছে। সত্য হল সেই শক্তি। বেশিরভাগ শ্লোকগুলোতে, সন্তানের প্রতি তার ভালবাসার অনুভূতি রয়েছে। ঋগ্বেদের বেশিরভাগ সূক্তে বরুণের নিকট পাপের জন্য ক্ষমা প্রার্থনা করা হয়েছে। বরুণ, ইন্দ্র ইত্যাদি অন্যান্য দেবতার মহিমা বর্ণনা করা হয়েছে। বরুণ সম্পর্কিত প্রার্থনাগুলি ভক্তি সম্পর্কিত ঘনিষ্ঠতা প্রদর্শন করে। উদাহরণস্বরূপ, ঋগ্বেদের সপ্তম ভাগে, তার জন্য সুন্দর প্রার্থনা গান পাওয়া যায়। তাদেরকে "অসুর" নাম দেওয়া হয়েছিল। যারা দেবতাদের "সুর" গোষ্ঠীর থেকে পৃথক ছিল। তাদের যাদুকরী ক্ষমতা ছিল, যার নাম ছিল মায়া । ঐতিহাসিকরা বিশ্বাস করেন যে পারসী ধর্মে অসুর বরুণকে "আহুরা মাজদা" বলা হয়। পরে পৌরাণিক কাহিনীতে, বরুণকে জলের দেবতা বানানো হয়েছিল। তামিল ব্যাকরণ টলকাপ্পিয়মে সমুদ্র ও বৃষ্টির দেবতা হিসাবে তাঁর উল্লেখ রয়েছে।তিনি পশ্চিম দিকের অভিভাবক দেবতা। কিছু গ্রন্থে তিনি বৈদিক ঋষি বশিষ্ঠের জনক।
বরুণ দেবকে জাপানী বৌদ্ধ পুরাণে স্যুটেন হিসাবে পাওয়া যায় ।তাঁকে জৈন ধর্মেও পাওয়া যায়।
"বৃঞ বরণে, বর ঈপ্সায়াম" এই ধাতু হতে উণাদি "উনন্" প্রত্যয় করে বরুণ শব্দ সিদ্ধ হয়। "য়ঃ সর্বান্ শিষ্টান্ মুমুক্ষুন্ ধর্মাত্মানো বৃণোত্যথবা য়ঃ শিষ্টৈর্মুমুক্ষুভির্ধর্মাত্মাভিব্রিয়তে বর্য়্যতে বা স বরুণঃ পরমেশ্বরঃ"। যিনি আত্মযোগী, বিদ্বান্, মুমুক্ষু এবং ধর্মাত্মাদেরকে স্বীকার করেন অথবা শিষ্ট, মুমুক্ষু এবং ধর্মাত্মাদের গ্রহণীয় হন সেই ঈশ্বরের নাম " বরুণ"। অথবা "বরুণো নাম বরঃ শ্রেষ্ঠঃ" পরমেশ্বর সর্বাপেক্ষা শ্রেষ্ঠ বলে তাঁর নাম বরুণ।
ঝুলেলালকে সিন্ধু হিন্দুরা বরুণের অবতার বলে বিশ্বাস করেন। তারা তার সম্মানে চেতি চাঁদের উৎসব পালন করে। এই উৎসবটি বসন্ত এবং শস্যের আগমনকে চিহ্নিত করে। তবে সিন্ধি সম্প্রদায়ের মতে মিরখশাহ নামে অত্যাচারী মুসলিম শাসকের অত্যাচার থেকে বাঁচার জন্য হিন্দু দেবতা বরুণের কাছে প্রার্থনা করার পরে ১০০৭ সালে উদেরোলালের জন্ম হয়। উদেরোলাল একজন বৃদ্ধ যোদ্ধার রুপ নেন। যিনি মিরখশাকে তিরস্কার করে বলেছিলেন যে মুসলমান এবং হিন্দুরা সমান ধর্মীয় স্বাধীনতার অধিকার র‍য়েছে। তিনি ঝুলেলাল হিসাবে সিন্ধুতে উভয় ধর্মের লোকদের পূজিত হয়েছিলেন। তিনি সুফি মুসলিম অনুসারীদের মধ্যে ঝুলেলাল "খাজা খিজির" বা "শেখ তাহিত" নামে পরিচিত। এই কিংবদন্তি অনুসারে হিন্দু সিন্ধিরা নতুন বছরকে উদেরোলালের জন্মদিন হিসাবে পালন করেন।
মাহবুব-উল আলম

মাহবুব-উল আলম (১ মে ১৮৯৮ - ৭ আগস্ট ১৯৮১) ছিলেন একজন বাংলাদেশি কথাসাহিত্যিক, সৈনিক এবং ইতিহাসবিদ। তাঁর রচিত আত্মজীবনীমূলক উপন্যাস "মো’মেনের জবানবন্দী" (১৯৪৬) সংবর্ধিত একটি রচনা যা উর্দু ও ইংরেজিতে অনূদিত হয়ে চট্টগ্রাম বিশ্ববিদ্যালয় ও পেশোয়ার বিশ্ববিদ্যালয়ে পাঠ্যতালিকায় অন্তর্ভুক্ত হয়েছিল।
সাহিত্যে তার অবদানের জন্য বাংলাদেশ সরকার ১৯৭৮ সালে সালে তাকে রাষ্ট্রের দ্বিতীয় সর্বোচ্চ বেসামরিক সম্মান একুশে পদক-এ ভূষিত করেন।
মাহবুব-উল আলম চট্টগ্রামের ফতেয়াবাদ গ্রামে ১ মে ১৮৯৮ সালে জন্মগ্রহণ করেন। তাঁর পিতা মৌলভী নাসির উদ্দিন, মাতা আজিমুন্নেসা বেগম। তিনি তাঁর পিতা মাতার দ্বিতীয় সন্তান। লেখক ও সাংবাদিক ওহীদুল আলম ছিলেন তাঁদের চার ভাইয়ের একজন।অন্য দুই ভাই দিদারুল আলম ও শামসুল আলম।
১৯১৬ সালে ফতেয়াবাদ এম. ই. স্কুল থেকে প্রবেশিকা উত্তীর্ণ হয়ে কিছুকাল চট্টগ্রাম কলেজে উচ্চমাধ্যমিক পড়াশোনা।
১৯১৭ সালে তিনি ব্রিটিশ ভারতীয় সেনাবাহিনীর ৪৯ বাঙালি পল্টনে যোগ দেন, তিনি সিগন্যাল কর্পসে দায়িত্ব পালন করেন এবং মেসোপটেমিয়ার বিভিন্ন স্টেশনগুলিতে প্রায় তিন বছর দায়িত্ব পালন করেন। পরে ১৯১৯ সালে পল্টন ভেঙে গেলে দেশে ফিরে আসেন। মাহবুব-উল আলম সরকারি উপ-নিবন্ধক পদে চাকরি আরম্ভ করেন, ১৯৪৮ সালে জেলা উপ-নিবন্ধক ও ১৯৫২-তে জেলা নিবন্ধক ও একই বছর নিবন্ধন পরিদর্শক পদে উন্নীত হন। ১৯৫৪ সালে অবসর গ্রহণ করেন।
২৮ অক্টোবর, ১৯৫৪ তারিখ হতে চট্টগ্রাম থেকে মাহবুবের সম্পাদনায় "জামানা" সাপ্তাহিক প্রকাশিত হতে থাকে।
চট্টগ্রাম কলেজে পড়াশোনা করার সময় আলম তার দূরবর্তী আত্মীয় জুলেখাকে বিয়ে করেছিলেন, যিনি সাত সন্তানের জন্ম দিয়েছিলেন এবং মারা যান (যার মধ্যে তিনজন শিশু কালে মারা যান)। মাহবুব-উল আলম পরে রাহেলা খাতুনকে বিয়ে করেন, যিনি ১১ সন্তানের জন্ম দিয়েছিলেন এবং ২৬ বছর ধরে বেঁচে ছিলেন। তার মার্কিন লেখক-বন্ধু রবার্ট সি হ্যামক তার বই "বেলো দ্য ললানো এস্তাকাদোতে" তাকে নিয়ে একটি অধ্যায় লিখেন।
মাহবুব-উল আলম ১৯৮১ সালের ৭ আগস্ট চট্টগ্রামের কাজির দেউরীতে তাঁর নিজ বাড়িতে মারা যান।
কাজী এবাদুল হক

কাজী এবাদুল হক (১ জানুয়ারি ১৯৩৬ — ১৪ জুলাই ২০২২) ছিলেন বাংলাদেশের সুপ্রিম আদালতের আপিল বিভাগের সাবেক বিচারপতি। বাংলা ভাষা আন্দোলনে অবদানের জন্য বাংলাদেশ সরকার ২০১৬ সালে তাকে দেশের দ্বিতীয় সর্বোচ্চ বেসামরিক সম্মাননা একুশে পদকে ভূষিত করে।
এবাদুল হক ১৯৩৬ সালের ১লা জানুয়ারি ফেনী জেলার বালীগাঁও গ্রামে জন্মগ্রহণ করেছিলেন। তার পিতা কাজী আবদুল হক এবং মাতা হুরেনেছা বেগম। তিনি ফেনী উচ্চ বিদ্যালয় থেকে ১৯৫১ সালে মাধ্যমিক পাস করেন। পরে তিনি ঢাকা কলেজে উচ্চ মাধ্যমিকে ভর্তি হন এবং ছয়মাস সেখানে পড়াশোনা করেন। এই সময়ে তিনি কলেজের ছাত্র সংসদের নির্বাচিত আপ্যায়ন বিষয়ক সম্পাদক ছিলেন। ঢাকা কলেজ থেকে তিনি ফেনী কলেজে স্থানান্তরিত হন এবং ১৯৫২ সালে ফেনী কলেজের ছাত্র সংসদের সাহিত্য বিষয়ক সম্পাদক নির্বাচিত হন। ১৯৫৩ সালে তিনি ফেনী কলেজ থেকে উচ্চ মাধ্যমিক পাস করেন। ১৯৫২ সালে তিনি ফেনী শহরে বাংলা ভাষা আন্দোলনে অগ্রণী ভূমিকা পালন করেন। তিনি ১৯৫৪ ও ১৯৫৫ সালে ফেনী ভাষা সংগ্রাম পরিষদের আহ্বায়ক ছিলেন। পরবর্তী কালে তিনি ১৯৫৫ সালে স্নাতক এবং ১৯৫৯ সালে ঢাকা বিশ্ববিদ্যালয় থেকে এলএলবি উপাধি অর্জন করেন।
কাজী এবাদুল হক ১৯৫৯ সালে ফেনী মহকুমা আদালতে আইন পেশায় যুক্ত হওয়ার মধ্য দিয়ে তার কর্মজীবন শুরু করেন। ১৯৬৫ সালে তিনি ঢাকা জেলা আদালতে যোগদান করেন। ১৯৬৬ সালে ঢাকা উচ্চ আদালতের আইনজীবী নিযুক্ত হন এবং ১৯৭২ থেকে ১৯৮৯ সাল পর্যন্ত বাংলাদেশ সুপ্রিম কোর্টের আইনজীবী হিসেবে নিয়োজিত ছিলেন। ১৯৯০ সালে তিনি উচ্চ আদালত বিভাগের বিচারপতি পদে যোগদান করেন। উচ্চ আদালত বিভাগের বিচারপতি থাকাকালীন ১৯৯৮ সালে "নজরুল ইসলাম বনাম রাষ্ট্র" মামলার রায়টি বাংলায় প্রদান করে নজির সৃষ্টি করেন। তাঁর এবং বিচারপতি হামিদুল হক সমন্বয়ে গঠিত বেঞ্চটিই প্রথম বাংলা ভাষায় রায় দেয়, যা আইন সাময়িকীতে (ঢাকা ল' রিপোর্টার্স ৫০ ও ৫১ ডিএলআর) প্রকাশিত হয়। ২০০০ সালে তিনি আপিল বিভাগে বিচারপতি পদে পদোন্নতি লাভ করেন। ২০০১ সালে তিনি বাংলাদেশ সুপ্রিম কোর্টের আপিল বিভাগের বিচারপতির পদ থেকে অবসর নেন।
কাজী এবাদুল হক ২০২২ সালের ১৪ই জুলাই রাত ১২.৪৫ মিনিটে ঢাকার শমরিতা হাসপাতালে বার্ধক্যজনিত কারণে হৃদযন্ত্রের ক্রিয়া বন্ধ হয়ে ইন্তেকাল করেন।
সৈয়দ গোলাম কিবরিয়া

সৈয়দ গোলাম কিবরিয়া (১৭ জানুয়ারি ১৯৩৩ - ৩১ মে ১৯৯৬) ছিলেন বাংলাদেশী সাংবাদিক ও রাজনীতিবিদ। বাংলা ভাষা আন্দোলনে অবদানের জন্য বাংলাদেশ সরকার তাকে ২০১৬ সালে মরণোত্তর একুশে পদকে ভূষিত করে।
গোলাম কিবরিয়া ১৯৩৩ সালের ১৭ই জানুয়ারি মাদারীপুর জেলায় তার নানার বাড়িতে জন্মগ্রহণ করেন। তার পিতা সৈয়দ মোছাদ্দের আলী এবং মাতা মোসাঃ হাজেরা খাতুন। তিনি মাদারীপুর ইউনাইটেড ইসলামিয়া উচ্চ বিদ্যালয় থেকে ম্যাট্রিক পাস করেন। পরবর্তী কালে তিনি বরিশাল বি.এম. কলেজ থেকে উচ্চ মাধ্যমিক পাস করেন এবং একই কলেজ থেকে স্নাতক ডিগ্রি লাভ করেন।
তিনি ১৯৫১-৫২ সালে বরিশাল বি.এম. কলেজের নির্বাচিত সহ-সভাপতি ছিলেন এবং বরিশাল জেলা ছাত্রলীগের সভাপতি ছিলেন। কিবরিয়া ১৯৫২ সালে বাংলা ভাষা আন্দোলন চলাকালীন বাকেরগঞ্জ জেলা সর্বদলীয় রাষ্ট্রভাষা সংগ্রাম পরিষদ-এর আহ্বায়ক হিসেবে নেতৃত্ব দেন। ১৯৭১ সালে বাংলাদেশের স্বাধীনতা যুদ্ধের পূর্বে অসহযোগ আন্দোলনেও তিনি নেতৃত্ব দেন। এই সময়ে তিনি গৌরনদী থানা সর্বদলীয় সংগ্রাম পরিষদের যুগ্ম আহ্বায়ক ছিলেন।
কিবরিয়া দৈনিক আজাদ ও দৈনিক ভোরের কাগজের ভারপ্রাপ্ত সম্পাদকের দায়িত্ব পালন করেন। দীর্ঘকাল তিনি সাপ্তাহিক দুর্জয় পত্রিকার ব্যবস্থাপনা সম্পাদক হিসেবে দ্বায়িত্ব পালন করেছেন।
তার চার কন্যা ও তিন পুত্র সন্তান রয়েছে। তিনি ১৯৯৬ সালের ৩১শে মে মৃত্যুবরণ করেন।
মোহাম্মদ আবু নাসের

মোহাম্মদ আবু নাসের (৩ এপ্রিল ১৯২১ - ১২ মে ২০০৪) একজন বাংলাদেশী শিক্ষাবিদ। তিনি বাংলাদেশ প্রকৌশল ও প্রযুক্তি বিশ্ববিদ্যালয়ের দ্বিতীয় উপাচার্য ছিলেন। তিনি ১৯৮৭ সালে একুশে পদক লাভ করেন।
আবু নাসেরের জন্ম পূর্ব পাকিস্তানে মুন্সীগঞ্জ জেলায়। তার পিতার নাম ইসমাইল আলী খান ও মাতার নাম আবিদা বেগম। তিনি মুন্সিগঞ্জে লোহাজং উপজেলায় কাজীর পাগলা এ টি টি ইনস্টিটিউশনে প্রাথমিক শিক্ষা শুরু করেন। ১৯৩৭ সালে তিনি প্রথম বিভাগে ম্যাট্রিকুলেশন পরীক্ষা পাস করেন। তিনি বি.এম. কলেজ, বরিশাল থেকে ইন্টারমিডিয়েট পরীক্ষা সম্পন্ন করেন। তিনি ঢাকা বিশ্ববিদ্যালয়ের রসায়ন বিভাগ থেকে ১৯৪২ সালে বি.এসসি (সম্মাননা) এবং ১৯৪৩ সালে এম. এস. সম্মাননা গ্রহণ করেন। এরপর তিনি রসায়ন প্রকৌশলে পড়ার জন্য পশ্চিমবঙ্গের শিবপুরের বঙ্গ প্রকৌশল কলেজে যান।
তিনি মার্কিন যুক্তরাষ্ট্রের বাল্টিমোরের জনস হপকিন্স বিশ্ববিদ্যালয়ের রসায়ন প্রকৌশলে এমএস অধ্যয়ন করার জন্য বৃত্তি পান। সেই সময় অবিভক্ত ভারতে এ ধরনের বৃত্তি জন্য নির্বাচিত হওয়া ছিল একটি উল্লেখযোগ্য অর্জন। ১৯৬২ সালে তিনি আবার মার্কিন যুক্তরাষ্ট্রে পিএইচডি সম্পন্ন করতে যান। তিনি চার বছরে পিএইচডি সম্পন্ন করেন। চার বছরের মধ্যে, তিনি কলম্বিয়া বিশ্ববিদ্যালয়ে প্রায় দুই বছর অতিবাহিত করেন এবং তারপর তিনি তার বাকি পিএইচডি সম্পন্ন করার জন্য টেক্সাস এ এন্ড এম বিশ্ববিদ্যালয়ে যান। ১৯৫৫ সালে নফিল্ড ফাউন্ডেশন থেকে একটি অংশীদারত্বের আওতায় পড়াশোনা করার জন্য তিনি লন্ডনে যান।
পূর্ব পাকিস্তানে ফিরে আসার পর, তিনি প্রথম শিল্প মন্ত্রণালয়ে যোগ দেন এবং তারপর তিনি প্রযুক্তিগত শিক্ষা অধিদফতরের সাথে যোগ দেন। স্বল্প সময়ের পর তিনি আহসানউল্লাহ প্রকৌশল কলেজে (বুয়েট) যোগদান করেন। ১৯৭০ সালে তিনি বুয়েটের উপাচার্য হন এবং বাংলাদেশের মুক্তিযুদ্ধের পর তিনি তার পদ-অবস্থানে অব্যাহত থাকেন। ১৯৭৩ সালে অনুষ্ঠিত বুয়েটের প্রথম সমাবর্তন আয়োজনের জন্য তাকে কৃতিত্ব দেওয়া হয়। ১৯৭৫ সালে তিনি বিশ্ববিদ্যালয় মঞ্জুরী কমিশনের চেয়ারম্যান হন। ১৯৮০ সালে তিনি এই পদ থেকে অবসর গ্রহণ করেন। তিনি তার মৃত্যু পর্যন্ত বুয়েটের রসায়ন প্রকৌশলের অধ্যাপক ছিলেন।
তিনি ১২ মে ২০০৪ সালে মৃত্যুবরণ করেন। তিনি চার সন্তানের জনক। তার দ্বিতীয় পুত্র খান এইচ জাহিদ বর্তমানে রিয়াদ ব্যাংকের প্রধান অর্থনীতিবিদ এবং ভাইস প্রেসিডেন্ট।
গাজীউল হাসান খান

গাজীউল হাসান খান (জন্ম: ২৮ সেপ্টেম্বর ১৯৪৬) হলেন বাংলাদেশী সাংবাদিক ও কূটনীতিক। তিনি বাংলাদেশের জাতীয় সংবাদ সংস্থা বাসসের সাবেক প্রধান সম্পাদক ও ব্যবস্থাপনা পরিচালক ছিলেন। সাংবাদিকতায় অবদানের জন্য বাংলাদেশ সরকার তাকে ২০০৬ সালে দেশের দ্বিতীয় সর্বোচ্চ বেসামরিক সম্মাননা একুশে পদকে ভূষিত করে।
খান ১৯৪৬ সালের ২৮শে সেপ্টেম্বর পূর্ব বাংলার কুমিল্লা জেলার বুড়িচং উপজেলার রাজাপুর ইউনিয়নের শংকুচাইল গ্রামে জন্মগ্রহণ করেন। তিনি ভিক্টোরিয়া কলেজ থেকে অর্থনীতি বিষয়ে স্নাতক সম্পন্ন করেন। পরবর্তী কালে তিনি ঢাকা বিশ্ববিদ্যালয় থেকে অর্থনীতিতে স্নাতকোত্তর ডিগ্রি এবং সাংবাদিকতায় স্নাতকোত্তর ডিপ্লোমা অর্জন করেন। তিনি ঢাকা বিশ্ববিদ্যালয়ের স্যার সলিমুল্লাহ মুসলিম হলের আবাসিক শিক্ষার্থী ছিলেন এবং ১৯৭১ সালে বাংলাদেশের স্বাধীনতা যুদ্ধে সক্রিয় ভূমিকা পালন করেন। তিনি স্বাধীন বাংলা বেতার কেন্দ্রের বিভিন্ন অনুষ্ঠানেও অংশগ্রহণ করেছেন।
কে তুমি নন্দিনী?

কে তুমি নন্দিনী? হলো একটি ভারতীয় বাংলা চলচ্চিত্র, যা ২০১৯ সালের ২৬ এপ্রিলে মুক্তি পেয়েছে। এই চলচ্চিত্রটি পরিচালনা করেছেন পথিকৃৎ বসু। এই চলচ্চিত্রে অভিনয় করেছেন বনি সেনগুপ্ত ও রূপশা মুখোপাধ্যায়।
একজন উচ্চাকাঙ্ক্ষী মেডিকেল ছাত্রী নন্দিনী।সে আবিরের প্রেমে পাগল হয়।আবির আংশিক কৃষক, মার্শাল আর্ট শিক্ষক এবং সকলের একজন ভালোবাসার মানুষ। কিন্তু আবীর কি কখনো তার জন্য নন্দিনীর অনুভূতির প্রতিদান দেবে?
সায়ন্তনী গুহঠাকুরতা

সায়ন্তনী গুহঠাকুরতা () একজন জনপ্রিয় ভারতীয় অভিনেত্রী। বাংলা টেলিভিশন ধারাবাহিক এবং চলচ্চিত্র জগতের চেনা মুখ। তিনি থিয়েটারেও কাজ করেন। সেই সঙ্গে করেছেন প্রচুর মডেলিঙের অ্যাসাইনমেন্টও। সফলভাবে তার টেলিভিশন এবং চলচ্চিত্র প্রকল্প ম্যানেজ করেছেন। এখানেই শেষ নয়, এছাড়াও তিনি করেছেন বেশকিছু শর্ট ফিল্ম, বিজ্ঞাপনের ছবি, এবং মিউজিক ভিডিও।  কেরিয়ারের কিছুটা সময় একটি বাংলা মিউজিক চ্যানেলের ভিজেও ছিলেন।
সায়ন্তনীর জন্ম ও বড়ো হওয়া কলকাতা শহরে। তিনি দুর্ভাগ্যবশত খুব অল্প বয়সেই (পঞ্চম শ্রেণীতে পড়াকালীন) তার পিতাকে হারান। সায়ন্তনী তিন বছর বয়স থেকে নাচের সঙ্গে যুক্ত। তিনি থাঙ্কমণি কুট্টি ঘরানার শাস্ত্রীয় নাচে প্রশিক্ষণ নিয়েছিলেন এবং পরে নিজের "আদ্রিকা" নামে একটি নৃত্য দল তৈরি করেন। ভেবেও ছিলেন যে তিনি পেশায় একজন নৃত্যশিল্পী হবেন। মূলত নাচের জন্য নাচের সায়ন্তনীকে বিভিন্ন শো করতে বহু জায়গায় ভ্রমণ করতে হতো। এই শো-গুলির মধ্যে একটিতে তিনি নজরে আসেন ও তাকে একটি ফ্যাশন শো-তে অংশ নিতে হয়েছিল। এরপর বিজ্ঞাপনের বিলবোর্ড অ্যাড, বুটিক্স এবং সোনা-গয়নার বিজ্ঞাপন টেলিভিশন বিজ্ঞাপন তিনি করেন। এরই মধ্যে একটি সৌন্দর্য প্রতিযোগিতায় অংশ নিয়ে রানার আপ হন তিনি। তিনি রাষ্ট্রবিজ্ঞানে স্নাতকের পর পোশাক নকশাকরণের উপর কোর্স সম্পন্ন করেন। তার মা তাকে ডাব্লুসিবিএস পরীক্ষা দেওয়াতে চেয়েছিলেন। তখন তিনি বিজ্ঞাপনের অফার পেয়েছিলেন। যা তিনি করতে চেয়েছিলেন। তার মা তাকে নিজেকে প্রমাণ করার জন্য মাত্র এক বছর সময় দিয়েছিলেন। তিনি তার মাকে অবশেষে সন্তুষ্ট করতে পেরেছিলেন।
মানস বসুর সিনেমা, টলিউড ফোকাসে স্বস্তিকা মুখার্জী এবং অমিতাভ ভট্টাচার্যের সাথে অভিনয় করেন। এটি তার প্রথম সিনেমা। সায়ন্তনী গুহঠাকুরতার কেরিয়ার গ্রাফ যদিও একইভাবে থাকেনি।
সিরিয়ালের শুটিং সেরে বাড়ি ফেরার পথে তাঁর একটি দুর্ঘটনা ঘটে। সেই জন্য প্রায় দেড় বছর তিনি এইসব কিছু থেকে নিজেকে বিরত রাখেন। তারপর আবার সুস্থ হয়ে তিনি ফ্লোরে ফিরে আসেন। তবে সেই সময়টা তিনি ভিজে হিসেবে কাজ করেছেন। মডেলিং থেকে সিরিয়ালে আসা। ‘হিরো’ তাঁর প্রথম অভিনীত ধারবাহিক। তিনি জনপ্রিয় পারিবারিক নাটক 'জয়ী' একটি ছোট চরিত্র করেছেন, যাতে অভিনেতা দেবজ্যোতি দত্ত এবং দেবাদ্রিতা বসুও রয়েছে। তাকে এতে জয়ীর মা (সুধা) হিসাবে দেখা যায়। টেলিভিশনের জনপ্রিয় সিরিয়াল‘ জয় কালী কলকাত্তায়ালী’, 'কিরণমালা' এবং 'সাত ভাই চম্পা' তে ও তিনি অভিনয় করেছেন। তিনি অভিনয় করেছেন বাংলা সিনেমা চারদিকের গল্প, জলে জঙ্গলে, তদন্ত, মহাকাশ কাণ্ড, আমি সায়রাবানু, উমা (চলচ্চিত্র), হইচই আনলিমিটেড, গেম প্ল্যান, সমান্তরাল (চলচ্চিত্র), কিন্তু গল্প নয়, বৃষ্টি তোমাকে দিলাম, কে তুমি নন্দিনী, এক যে ছিল রাজা প্রভৃতিতে । তার প্রথম তেলুগু ছবি চিকাটি গাদিলো চিতাক্‌কট্টুডু।
সায়ন্তনী ভ্রমণে উৎসাহী। তিনি বিভিন্ন জায়গায় ঘোরার একটি সুযোগ ও মিস করেন না। সায়ন্তনী তার ভদ্র প্রকৃতির জন্য পরিচিত। তিনি থিয়েটার দেখতে পছন্দ করেন । তার পৈতৃক বাড়ি বাংলাদেশের বরিশালে।
সাঈদ হায়দার

সাঈদ হায়দার (আনুমানিক ২০ ডিসেম্বর, ১৯২৫-১৫ জুলাই ২০২০) একজন বাংলাদেশী ডাক্তার, লেখক ও ভাষা সৈনিক ছিলেন। তিনি ১৯৫২ এর ভাষা আন্দোলনের একজন সক্রিয় কর্মী ছিলেন। তিনি একুশের চেতনা পরিষদের সহসভাপতি ও প্রথম শহীদ মিনারের অন্যতম সহযোগী নকশাবিদ। ভাষা আন্দোলনে তার অবদানের জন্য বাংলাদেশ সরকার ২০১৬ তাকে একুশে পদক প্রদান করে।
হায়দার ১৯২৫ সালের ৫ পৌষ পাবনা শহরে জন্মগ্রহণ করেন। তিনি কলকাতা প্রেসিডেন্সি কলেজ থেকে আইএ পাশ করেন।
হায়দার কলকাতা মেডিকেল কলেজে ভর্তি হলেও দেশ ভাগের পর ঢাকা মেডিকেল কলেজে পড়াশোনা করেন। তিনি সহশিক্ষার্থীদের মধ্যে সবার বয়োজ্যেষ্ঠ ছিলেন। ১৯৫২ সালে ঢাকা মেডিকেল কলেজ থেকে এমবিবিএস এবং ১৯৫৮ সালে পাঞ্জাব বিশ্ববিদ্যালয় থেকে গণস্বাস্থ্যে স্নাতকোত্তর ডিপ্লোমা নেন।
তিনি ভাষা আন্দোলন সক্রিয়ভাবে অংশগ্রহণ করেছিলেন। ১৯৫২ সালের ২৩শে ফেব্রুয়ারি রাতে ঢাকা মেডিকেল কলেজে ছাত্ররা প্রথম শহীদ মিনার গড়ে তোলেন আর এর নকশা করেন বদরুল আলম, বদরুল আলমকে সহযোগিতা করেছিলেন সাঈদ হায়দার, যা ২৬ ফেব্রুয়ারি পাকিস্তান সেনাবাহিনী ধ্বংস করে দেয়।
তিনি ইপিআইডিসির প্রধান চিকিৎসা কর্মকর্তা ছিলেন। চাকরির ধারাবাহিকতায় বিটিএমসি থেকে ১৯৮৩ সালে অবসর গ্রহণ করেন।
২০২০ সালের জুনে তিনি করোনাভাইরাসে আক্রান্ত হন। পরে করোনামুক্ত হলেও নিউমোনিয়ায় আক্রান্ত হন। এর পর থেকে তিনি ঢাকার উত্তরার ক্রিসেন্ট হাসপাতালে চিকিৎসাধীন ছিলেন। ১৫ জুলাই ২০২০ সালে তিনি সেখানে মৃত্যুবরণ করেন।
ডকইয়ার্ড অ্যান্ড ইঞ্জিনিয়ারিং ওয়ার্কস লিমিটেড

ডকইয়ার্ড অ্যান্ড ইঞ্জিনিয়ারিং ওয়ার্কস লিমিটেড বাংলাদেশের নারায়ণগঞ্জে অবস্থিত একটি সরকারি মালিকানাধীন জাহাজ নির্মাণ ও মেরামতকারী পোতাঙ্গন। এটি বাংলাদেশ সরকারের প্রতিরক্ষা মন্ত্রণালয়ের অধীন্থ এবং বাংলাদেশ নৌবাহিনীর দ্বারা পরিচালিত হয়। এখানে বাংলাদেশ নৌবাহিনী, বাংলাদেশ কোস্ট গার্ড এবং বিভিন্ন সরকারি ও বেসরকারি প্রতিষ্ঠানের জন্য জলযান নির্মিত হয়।
ডকইয়ার্ড অ্যান্ড ইঞ্জিনিয়ারিং ওয়ার্কস লিমিটেড বাংলাদেশের সবচেয়ে প্রাচীন জাহাজ নির্মাণ কোম্পানি। এটি ১৯২২ সালে প্রতিষ্ঠিত হয়। বাংলাদেশের স্বাধীনতার পর ১৯৮৯ সালে আধু‌নিকায়ন করা হয়। আধুনিকায়নের পর সরকারি অন্যান্য প্রতিষ্ঠানের মত অব্যবস্থাপনায় এটি আরও পিছিয়ে পরে। ২০০২ সালে এটি বন্ধ করে দেওয়া হয়।
২০০৬ সালে বাংলাদেশ নৌবাহিনীকে ডকইয়ার্ডটি পরিচালনার দায়িত্ব দেওয়া হয়। এটি ১৯৭২-৭৭ সালে পাবনা-শ্রেণীর টহল জাহাজ নির্মাণ করে, যা ছিলো বাংলাদেশে নির্মিত প্রথম যুদ্ধ জাহাজ।
দুবাই ক্রিক টাওয়ার

দুবাই ক্রিক টাওয়ার () হচ্ছে দুবাই, সংযুক্ত আরব আমিরাত-এ নির্মাণাধীন একটি পর্যবেক্ষণ টাওয়ার, যেটির প্রারম্ভিক খরচ এইডি ৩.৬৭ বিলিয়ন বা ইউএস ১ বিলিয়ন এবং ধারণা করা হচ্ছে ২০২১ সালে এটির নির্মাণ কাজ শেষ হবে। এই টাওয়ারটি প্রথমে 'দুবাই ক্রিক হারবারে 'টাওয়ার" নামে পরিচিত ছিল।
নির্মাণ সমাপ্তির পরে, এটি টোকিও স্কাইট্রিকে অতিক্রম করে বিশ্বের সবচেয়ে লম্বা টাওয়ার হয়ে উঠবে।
প্রকল্পটিতে কাজ করে এমন প্রকৌশল সংস্থা বলেছে যে দুবাইয়ের নতুন লম্বা টাওয়ারটি তার শিখর থেকে 'আলোকবর্তিকা' নির্গত করবে। শীর্ষে একটি ডিম্বাকৃতির কুঁড়ি থাকবে, যেখানে দ্য পিনাকল কক্ষ সহ দশটি পর্যবেক্ষণ ডেক থাকবে, প্রকৌশল সংস্থা অরকন এর একটি বিবৃতি অনুসারে যা শহরটির ৩৬০ ডিগ্রী দৃশ্য দেখার সুযোগ করে দিবে, স্পানিস স্থপতি সান্তিয়াগো কালাট্রাবা এই প্রজেক্টের সঙ্গে কাজ করবেন।
"ক্রিক হারবার টাওয়ার ঘিরে গড়ে তোলা হয়েছে ‘ক্রিক হারবার সিটি’। যেখানে সব বহুতলই সুউচ্চ। এই শহরে আবাসন তৈরি করা হয়েছে, যেখানে প্রায় ৪ লাখ ৭০ হাজার মানুষের বসবাস করার সুযোগ থাকছে৷ ক্রিক হারবার সিটির মধ্যমণি হয়ে দাঁড়িয়ে থাকবে ক্রিক টাওয়ারটি। 
এতে ৩৬০ ডিগ্রি দেখার সুবিধা সম্পন্ন মিনার আকৃতির এই ভবনটি শক্ত ও বলিষ্ঠ তার দিয়ে মাটির সঙ্গে সংযুক্ত থাকবে।
এই আকাশচুম্বী কাঠামোটির ডিজাইন লিলি ফুল এবং ঐতিহ্যগত আরব মিনার দ্বারা অনুপ্রাণিত হয়েছে।
দুবাই ক্রিক টাওয়ারটি দুবাই ক্রিকের আশেপাশে একটি সাইটে নির্মিত হবে, যা রাস আল খোর জাতীয় বন্যপ্রাণী অভয়ারণ্যের কাছে অবস্থিত একটি জলপ্রপাত এলাকা। দুবাই ক্রিক হারবারের জায়গাটি বুর্জ খলিফার ৮ কিলোমিটার পূর্বে অবস্থিত।
দুবাই ক্রিক টাওয়ারটি প্রধানত পর্যবেক্ষণ ডেক বা স্কাই গার্ডেন হিসেবে জন্য ব্যবহার করা হবে। এবং এর ২০টি তলায় থাকবে হোটেল এবং রেস্টুরেন্ট, এবং এমনকি বাসস্থানও। শীর্ষে অ্যান্টেনা সম্প্রচারের জন্য ব্যবহার করা হবে। দুবাই ক্রিক টাওয়ারের সবচেয়ে আলাদা বৈশিষ্ট্য হল কেবল তারের অ্যারে, যা লিলি পাতার ফিতা দ্বারা অনুপ্রাণিত হয়েছিল। এই মজবুত তারগুলি টাওয়ারের দুই পাশে মাটির উপর ছড়িয়ে থাকা নোঙ্গরগুলির সাথে সংযুক্ত থাকবে, যা এটিকে ১৩০০ মিটারের উপরে নির্মিত এই টাওয়ারটিকে আরও স্থিতিশীল এবং নিরাপদ রাখবে। তারের অ্যারের পাশাপাশি, টাওয়ারটি নিজেই মিনারের অনুরূপ, যা ইসলামী স্থাপত্যের একটি কাঠামো এবং বৈশিষ্ট্য, যা বহু মসজিদের নির্মানে দেখা যায়।
জি৫

জি৫ (পূর্ববাম: ওজি ) জি এন্টারটেইনমেন্ট এন্টারপ্রাইজেস ও এসেল গ্রুপ পরিচালিত এক ভিডিও অন ডিমান্ড ওয়েবসাইট এটি ১৪ ফেব্রুয়ারি ২০১৮-এ ১২ টি ভাষায় চালু হয়। এই প্ল্যাটফর্মটি ২০১৮ সালে "আমেরিকা ম্যাপিল্লাই" শিরোনমের প্রথম তামিল ওয়েব সিরিজ প্রচার করেছিল। একই বছরে, প্ল্যাটফর্মটি আরও একটি ওয়েব সিরিজ চালু করে যার নাম "কল্যাচিরিপু"। এরপর সানি লিওনের জীবনীভিত্তিক ওয়েব সিরিজ "করণজিৎ কাউর–দ্য আনটোল্ড স্টোরি অব সানি লিওন" প্রচার করেছিল।
পিকাবু.কম

<nowiki> </nowiki>পিকাবু.কম একটি বাংলাদেশী ই-কমার্স প্ল্যাটফর্ম। এটি সিলভার ওয়াটার টেকনোলজি বাংলাদেশ লিমিটেডের একটি ব্র্যান্ড। ১৫ ই মে ২০১৬ এটি যাত্রা শুরু করে। এটি ইলেকট্রনিক ও লাইফস্টাইল পণ্যগুলি যেমন মোবাইল এবং ট্যাবলেট, ডেস্কটপ এবং ল্যাপটপ, বাড়ির ও রান্নাঘরের যন্ত্রপাতি, গ্যাজেট, পোশাক, মেকআপ, ত্বকের যত্ন এবং আনুষঙ্গিক পণ্য গুলি বিক্রি করে থাকে।
পিকাবু.কম বিভিন্ন ধরনের মোবাইল ফোন, ট্যাবলেট, কম্পিউটার, ইলেকট্রনিক্স, বাড়ির ও রান্নাঘরের যন্ত্রপাতি, পোশাকসহ বিভিন্ন ধরনের পণ্য বিক্রির প্লাটফর্ম হিসেবে কাজ করে।
পিকাবু.কম ২০১৬ সালে দেশের সবচেয়ে বড় অনলাইন মোবাইল মেলা আয়োজন করেছিল। সেই বছরেই দেশের সবচেয়ে বড় অনলাইন টিভি মেলা আয়োজন করেছিল প্রতিষ্ঠানটি। হিরো বাংলাদেশ এবং পিকাবু.কমের মাঝে ২০১৭ সালে সমঝোতা স্মারক সাক্ষরিত হয়েছিল। মূলত ইলেকট্রনিক পণ্য বিক্রয়ের প্ল্যাটফর্ম হিসেবে পরিচিত ছিল পিকাবু। কিন্তু ২০১৯ সালে লাইফস্টাইল পণ্যসহ মার্কেটপ্লেস হিসেবে নতুন আঙ্গিকে যাত্রা শুরু করবে প্রতিষ্ঠানটি। নতুন করে বিনিয়োগও পায় প্রতিষ্ঠানটি।
আবুল কাশেম সন্দ্বীপ

আবুল কাশেম সন্দ্বীপ (১ এপ্রিল ১৯৪৪ - ১০ ডিসেম্বর ১৯৯৫) ছিলেন একজন বাংলাদেশী শিক্ষাবিদ, সাংবাদিক, স্বাধীন বাংলা বেতার কেন্দ্রের সংগঠক এবং প্রথম সংবাদ পাঠক। তাঁর জন্ম ১৯৪৪ সালের ১ এপ্রিল চট্টগ্রাম জেলার সন্দ্বীপ থানার মাইটভাঙ্গা গ্রামে। তাঁর পিতার নাম নুর আহমেদ। আবুল কাশেম সন্দ্বীপ ১৯৫৯ সালে সাউথ সন্দ্বীপ হাইস্কুল থেকে ম্যাট্রিকুলেশন, ১৯৬৪ সালে চট্টগ্রামের সরকারি আই,আই কলেজ থেকে উচ্চ মাধ্যমিক, ১৯৬৮ সালে চট্টগ্রাম কলেজ থেকে বাংলা সাহিত্যে স্নাতক (সম্মান) এবং একই বিষয়ে চট্টগ্রাম বিশ্ববিদ্যালয় থেকে ১৯৬৯ সালে এম.এ ডিগ্রি অর্জন করেন। তিনি ১৯৭৪ সালে ভারত থেকে কো-অপারেটিভ বিষয়ে ফেলোশিপ এবং ১৯৭৫-৭৬ সালে সোভিয়েত রাশিয়া থেকে ডিপ্লোমা ডিগ্রি অর্জন করেন।
সন্দ্বীপ ১৯৪৪ সালের ১ এপ্রিল চট্টগ্রাম জেলার সন্দ্বীপ উপজেলায় জন্মগ্রহণ করেন। তার বাবা ছিলেন নূর আহমেদ। তিনি ১৯৫৯ সালে সাউথ স্যান্ডউইথ স্কুল থেকে ম্যাট্রিকুলেশন পরীক্ষায় উত্তীর্ণ হন। ১৯৬৮ সালে তিনি বাংলা সাহিত্যের বিএ (অনার্স) ডিগ্রি অর্জন করেন এবং চট্টগ্রাম বিশ্ববিদ্যালয়ের ১৯৬৯ সালে এমএ অর্জন করেন।
আবুল কাশেম সন্দ্বীপ ছাত্রনেতা হিসেবে ১৯৬২-৬৪ সালে সরকারি আই,আই কলেজ ছাত্র সংসদের সাধারণ সম্পাদক, ১৯৬৪-৬৫ সালে চট্টগ্রাম কলেজ বাংলা বিভাগের সাহিত্য সম্পাদক, ১৯৬৫-৬৬ সালে চট্টগ্রাম কলেজ ছাত্র সংসদের বার্ষিকী সম্পাদক, ১৯৬৬-৬৭ সালে চট্টগ্রাম কলেজ ছাত্র সংসদের সহ-সভাপতির দায়িত্ব পালন করেন। এছাড়া ১৯৬২-৬৭ সাল পর্যন্ত চট্টগ্রাম বিশ্ববিদ্যালয় প্রতিষ্ঠা আন্দোলনের ছাত্র সংগ্রাম কমিটির সদস্য এবং ১৯৬৯ সালে চট্টগ্রাম বিশ্ববিদ্যালয় শহীদ মিনার নির্মাণ কমিটির আহবায়কের দায়িত্ব পালন করেন।
তিনি ১৯৬০-৭০ সাল পর্যন্ত দৈনিক জমানা (চট্টগ্রাম), সাপ্তাহিক জমানা (চট্টগ্রাম), দৈনিক আজাদী (চট্টগ্রাম)-এ সাংবাদিক হিসেবে কর্মরত ছিলেন।
১৯৭০ সালে, তিনি চট্টগ্রামের ফটিকছড়ি কলেজে সহ-অধ্যক্ষ হিসেবে যোগদান করেন। ১৯৭১ সালে বাংলাদেশের স্বাধীনতা যুদ্ধ চলাকালে চট্টগ্রামের কালুরঘাটে স্বাধীন বাংলা বিপ্লবী বেতার কেন্দ্র গঠিত হয়, তিনি এর অন্যতম প্রতিষ্ঠাতা ছিলেন। তিনি এই বেতার কেন্দ্রে বার্তা বিভাগের দায়িত্ব পালন করেন। স্বাধীনতার পর তিনি কিছুদিন ঢাকা বেতার কেন্দ্রে নিযুক্ত ছিলেন এবং পরবর্তীতে বাংলাদেশ জাতীয় সমবায় ইউনিয়নের গণশিক্ষা প্রকল্পে পরিচালক হিসেবে দায়িত্ব পালন করেন।
দীর্ঘদিন অসুস্থ থাকার পর তিনি ১৯৯৫ সালের ১০ ডিসেম্বর ৫১ বছর বয়সে সাভারের তালবাগস্থ নিজ বাসভবনে মৃত্যুবরণ করেন।
এছাড়া তার স্মৃতির স্মরণে সাভার পৌরসভার সাভার থানা সড়কটির নাম ‘আবুল কাশেম সন্দ্বীপ’ হিসেবে নামকরণ করা হয়।
মুহাম্মদ আসফ-উদ-দৌলা

রেজাউল মুস্তাফা মুহাম্মদ আসফ-উদ-দৌলা একজন বাংলাদেশী আমলা। উনি সিএসপি কর্মকর্তা ছিলেন। তিনি গীতিকার, সুরকার, বক্তা এবং বাংলাদেশ সরকারের পানি উন্নয়ন বোর্ডের সাবেক সচিব ছিলেন। তিনি ইংরেজি দৈনিক দ্যা বাংলাদেশ টুডে-এর প্রতিষ্ঠাতা সম্পাদক ছিলেন। সংগীতে অবদানের জন্য তিনি ১৯৯৩ সালে বাংলাদেশ সরকারের একুশে পদকে ভূষিত হন।
তিনি ফরিদপুর জেলা স্কুলে শিক্ষা গ্রহণ করেন।
মোহাম্মদ নোমান (শিক্ষাবিদ)

মোহাম্মদ নোমান শিক্ষাবিদ (মৃত্যু: ৬ সেপ্টেম্বর ১৯৯৬) ছিলেন একজন বাংলাদেশী শিক্ষাবিদ। শিক্ষা ক্ষেত্রে অবদানের জন্য ১৯৯৪ সালে তাকে বাংলাদেশ সরকার একুশে পদককে ভূষিত করে।
তিনি ঢাকা বিশ্ববিদ্যালয়ের ইংরেজি বিভাগ থেকে স্নাতক এবং মাস্টার্স সম্পন্ন করেন।
১৯৫১ সালে তিনি ঢাকা বিশ্ববিদ্যালয়ের ইংরেজি বিভাগে প্রভাষক হিসাবে তার কর্মজীবন শুরু করেন। এরপর তিনি সরকারি চাকরিতে যোগ দেন এবং ১৯৫১ সালে চট্টগ্রাম কলেজে যোগ দেন এবং পরে ১৯৫২ সালে রাজশাহী কলেজে যোগ দেন। তিনি ১৯৫৪ সালে ঢাকা কলেজে স্থানান্তরিত হন। তিনি ১৯৬০-১৯৬২ সালে সিলেটের মুরিড়ি চাঁদ কলেজে কাজ করেন। তিনি পাঁচ বছর ধরে ঢাকা কলেজের অধ্যক্ষ ছিলেন। ১৯৭২ সালে তিনি গণশিক্ষা অধিদফতরের সহকারী পরিচালক ছিলেন। পরবর্তীতে জাহাঙ্গীরনগর বিশ্ববিদ্যালয়ের কোষাধ্যক্ষ ও উপাচার্য নিযুক্ত হন। এ ছাড়া তিনি কবি নজরুল সরকারি কলেজ ও ঢাকা রেসিডেনসিয়াল কলেজের অধ্যক্ষও ছিলেন।
সিউড়ি বিদ্যাসাগর কলেজ

১৯৪২ সালে প্রতিষ্ঠিত সিউড়ি বিদ্যাসাগর কলেজ, পশ্চিমবঙ্গের বীরভূম জেলার সিউড়িতে অবস্থিত একটি সরকারি অনুমোদিত কলেজ। এটি বর্ধমান বিশ্ববিদ্যালয় থেকে অনুমোদিত এবং কলা, বিজ্ঞান এবং বাণিজ্য বিষয়ে শিক্ষা দান করে। এটি পূর্বে কলকাতা বিশ্ববিদ্যালয়ের সাথে যুক্ত ছিল। 
৯ মার্চ, ১৯৪২ সালে কলকাতা বিদ্যাসাগর কলেজের প্রাক্তন ছাত্র শ্রী আবিনাশ চন্দ্র মিত্র মহাশয়ের সভাপতিত্বে কলেজটি কলকাতার বিদ্যাসাগর কলেজের শাখা হিসাবে যাত্রা শুরু করে। কলেজের প্রথম পঠন-পাঠন শুরু হয় শ্রী অমিতাচরণের কালী মন্দিরে (কালী বারী), নতুন কলেজের নতুন ভবন নির্মাণের জন্য বট গাছের দক্ষিণে অবস্থিত স্থান নির্বাচিত করা হয়েছিল। ১৯৪২ সালের জুন মাসে নতুন ভবনটিতে কলেজটি স্থানান্তরিত হয়।
কলেজটি ২০০৫ সালের নভেম্বরে ব্যাঙ্গালোরের এনএএসি কর্তৃক প্রাতিষ্ঠানিক স্বীকৃতির জন্য স্বেচ্ছাসেবক হিসাবে ছিল। বিশ্লেষণের পর এনএএসি এর নির্বাহী কমিটি ২০০৬ সালের ফেব্রুয়ারি মাস থেকে ২০১২ সালের ফেব্রুয়ারি মাস পর্যন্ত পাঁচ বছরের জন্য বি+ গ্রেড প্রদান করেছিল।
এখন ২০১৪ সালে দাঁড়িয়ে কলেজটি সমাজের কাছে জ্ঞান ও জ্ঞানের বার্তা ছড়িয়েছে। আজ কলেজটিতে ১৯ টি একাডেমিক বিভাগ রয়েছে, যার মধ্যে ১৭ টি সম্মাননা ও সাধারণ কোর্স, ৪ টি সাধারণ কোর্স এবং ১ পি.জি. কোর্স।
কলেজটি বিশ্ববিদ্যালয় মঞ্জুরি কমিশন (ইউজিসি) দ্বারা স্বীকৃত। এটি ন্যাশনাল অ্যাসেসমেন্ট অ্যান্ড অ্যাক্রেডিটেশন কাউন্সিল (এনএএসি) দ্বারা স্বীকৃত এবং ২০১৬ সালে এনএএসি কলেজটিকে বি ++ গ্রেড প্রদান করেছিল, যার মেয়াদ বর্তমানে শেষ হয়ে গেছে।
হুমায়ুন কবীর বালু

হুমায়ুন কবীর বালু (৪ অক্টোবর ১৯৪৭ - ২৭ জুন ২০০৪) ছিলেন একজন বাংলাদেশী সাংবাদিক। সাংবাদিকতায় অবদানের জন্য ২০০৯ সালে তিনি বাংলাদেশ সরকার কর্তৃক প্রদত্ত দেশের দ্বিতীয় সর্বোচ্চ বেসামরিক সম্মাননা একুশে পদকে ভূষিত হন।
বালু ১৯৪৭ সালের ৪ঠা অক্টোবর পূর্ব পাকিস্তানের (বর্তমান বাংলাদেশ) গোপালগঞ্জ জেলার বড়ফা গ্রামে সরদার বাড়িতে জন্মগ্রহণ করেন।
দৈনিক জনমূর্তি সম্পাদক ছিলেন। তিনি ১৯৮৪, ১৯৯৮ এবং ২০০৩ সালে খুলনা প্রেস ক্লাবের সভাপতি ছিলেন। ১৯৯০ সালে খুলনা জোনাল নিউজপেপার এডিটরস অ্যাসোসিয়েশনের সহ-সভাপতি ও ১৯৯৮ সালে মংলা বন্দর কর্তৃপক্ষের সদস্য হন।
১৯৭৬ সালে খুলনা শহর আওয়ামী লীগের প্রচার সম্পাদক নির্বাচিত হন। বাংলাদেশের স্বাধীনতার আগেই রাজনীতিতে সক্রিয় ছিলেন। তিনি পাকিস্তান শাসনের সময় স্বাধীনতা আন্দোলনে অংশ নেয়ার জন্য জেলে গিয়েছিলেন। তিনি মুক্তিযোদ্ধা হিসেবে সক্রিয়ভাবে অংশগ্রহণ করেন। দক্ষিণের খুলনা শহরে বাংলাদেশের পতাকা উত্তোলনকারী তিনি প্রথম ব্যক্তি।
তিনি ১৯৭৬ সালে আক্তার জাহান রুমার সাথে বিবাহবন্ধনে আবদ্ধ হন। রুমা ১৯৮৪ সালে মারা যান। পরে তিনি ১৯৮৬ সালে আরা কবীরকে বিয়ে করেন। আরা কবীর ২০০১ সালে মারা যান। তার সন্তানেরা হলেন আসিফ কবীর, হোসেন মেহেরুবা, আশিক কবীর।
হুমায়ুন কবীর বালু ২০০৪ সালের ২৭শে জুন ৫৬ বছর বয়সে খুলনা শহরে তার নিজের বাড়ির সামনে বোমা হামলায় মারা যান।
টিকিয়াপাড়া রেলওয়ে স্টেশন

টিকিয়াপাড়া রেলওয়ে স্টেশন হল হাওড়া-খড়গপুর লাইন এর একটি গুরুত্ব পূর্ণ রেলওয়ে স্টেশন। এই স্টেশনটি কলকাতা শহরতলি রেলওয়ে ব্যবস্থার অন্তর্গত একটি ব্যস্ত স্টেশন। এটি ভারতের পশ্চিমবঙ্গ রাজ্যের হাওড়া জেলায় অবস্থিত। স্টেশনটি টিকিয়াপাড়া এবং পার্শ্ববর্তী এলাকায় রেল পরিষেবা প্রদান করে। হাওড়া রেলওয়ে স্টেশন থেকে ২ কি.মি. দূরে স্টেশনটি অবস্থিত।
হাওড়া-খড়গপুর লাইনটি ১৯০০ সালে চালু হয়। হাওড়া-খড়গপুর লাইনটি ১৯৬৭-৬৯ সালে বিদ্যুতায়িত হয়।
সাঁতরাগাছি-পাঁশকুড়া-খড়গপুর চতুর্থ লাইন নির্মাণের পরিকল্পনা রয়েছে।
দক্ষিণ পূর্ব রেলওয়ের টিকিয়াপাড়া রেলওয়ে স্টেশনে কার শেড অবস্থিত।
টিকিয়াপাড়া কোচিং ডিপোতে ২২টি ট্রেনে প্রাথমিক বেস ট্রেন এবং ৬টি রাউন্ড ট্রিপ ট্রেনে রক্ষণাবেক্ষণ করা হয়। মোট কোচ ধারণ ক্ষমতা ৭৪৪টি কোচ। এই ডিপো থেকে রাজধানী এক্সপ্রেস এবং দুরন্ত এক্সপ্রেসের মত মর্যাদাপূর্ণ ট্রেন পরিচালনা করা হয়। কোচিং ডিপোটি পূর্ব রেলওয়ের হাওড়া বিভাগের অধীনে পরিচালিত।
রবীন্দ্র মহাবিদ্যালয়

রবীন্দ্র মহাবিদ্যালয় নামে কলেজটি আনুষ্ঠানিকভাবে বর্ধমান বিশ্ববিদ্যালয়ের যথাযথ অনুমোদনের পর ৮ নভেম্বর ১৯৭১ থেকে শুরু হয়। প্রাথমিকভাবে, মাত্র আটজন শিক্ষার্থী প্রাক-বিশ্ববিদ্যালয় কোর্সে এবং পঞ্চাশজন শিক্ষার্থীকে বি.কম পাস কোর্সে ভর্তি করা হয়। এরপর ১৯৭২-১৯৭৩ সালের একাডেমিক সেশনে প্রাক্তন বিশ্ববিদ্যালয় এবং ডিগ্রি পর্যায়ে বিএ কোর্স শুরু হয়। ১৯৮০-এর দশকে বিভিন্ন সহায়তার আকারে একটি স্থায়ী তহবিল বরাদ্দ করা হয়। ধীরে ধীরে, এই সংস্থাকে রাজ্য সরকার এবং ইউনিভার্সিটি গ্রান্টস কমিশন (ইউজিসি) দ্বারা এই সংস্থার অনুমতি দেওয়া হয়।
কলেজটি বিশ্ববিদ্যালয় মঞ্জুরি কমিশন (ইউজিসি) দ্বারা স্বীকৃত। এটি ন্যাশনাল অ্যাসেসমেন্ট অ্যান্ড অ্যাক্রেডিটেশন কাউন্সিল (এনএএসি) দ্বারা স্বীকৃত এবং কাউন্সিল কলেজটিকে বি ++ গ্রেড প্রদান করেছিল, যার মেয়াদ বর্তমানে শেষ হয়ে গেছে।
ভারতীয় নারী মুখ্যমন্ত্রীদের তালিকা

এখন পর্যন্ত ১৬ জন নারী ভারতের বিভিন্ন রাজ্যের মুখ্যমন্ত্রীর দায়িত্ব পালন করেছেন। বর্তমানে, ভারতের মুখ্যমন্ত্রীদের মাঝে শুধু পশ্চিমবঙ্গের মমতা বন্দ্যোপাধ্যায়ই নারী। এখন পর্যন্ত ভারতে তেরটি রাজ্যে নারীরা মুখ্যমন্ত্রীর পদে অধিষ্ঠিত হয়েছেন। তন্মধ্যে, তামিলনাড়ু, দিল্লি ও উত্তরপ্রদেশে দুজন নারী মুখ্যমন্ত্রীর দায়িত্ব পালন করেছিলেন। নারী মুখ্যমন্ত্রীদের মধ্যে ছিলেন পাঁচজন ভারতীয় জাতীয় কংগ্রেস, চারজন ভারতীয় জনতা পার্টি এবং দুইজন সর্বভারতীয় আন্না দ্রাবিড় মুনেত্র কড়গমের রাজনীতির সাথে যুক্ত ছিলেন।
ভারতে, একজন মুখ্যমন্ত্রী প্রতিটি ২৯ টি রাজ্য সরকার এবং দুটি কেন্দ্রীয় অঞ্চল (দিল্লি এবং পুদুচেরি) সরকারের প্রধান । ভারতে একজন মুখ্যমন্ত্রীর পাঁচ বছর। তার টানা মেয়াদকালের বাধানিষেধ নাই।
ফিলিস্তিনের প্রধানমন্ত্রী

<nowiki> </nowiki>ফিলিস্তিনের প্রধানমন্ত্রী ফিলিস্তিনের সরকারপ্রধান । পদটি ২০১৩ সালের জানুয়ারি মাসে প্রতিষ্ঠিত হয়।
ফিলিস্তিনের রাষ্ট্রপতি কর্তৃক নিযুক্ত হন ফিলিস্তিনের প্রধানমন্ত্রী।
সৈয়দ নূরুদ্দীন

সৈয়দ নূরুদ্দীন ছিলেন একজন বাংলাদেশী সাংবাদিক। সাংবাদিকতায় অবদানের জন্য তিনি ১৯৮৬ সালে মরণোত্তর বাংলাদেশ সরকার কর্তৃক প্রদত্ত দেশের দ্বিতীয় সর্বোচ্চ বেসামরিক সম্মাননা একুশে পদকে ভূষিত হন।
নূরুদ্দীন "দ্য ডেইলি অবজারভার"-এর বার্তা সম্পাদক ছিলেন।
নূরুদ্দীনের পুত্র সৈয়দ ফাহিম মুনয়েম (১৯৫৩-২০০৬) একজন সাংবাদিক এবং মাছরাঙ্গা টেলিভিশনের প্রধান সম্পাদক ও প্রধান নির্বাহী কর্মকর্তা ছিলেন।
২০১৯–২০ রিয়াল মাদ্রিদ ফুটবল ক্লাব মৌসুম

২০১৯–২০ মৌসুম হলো রিয়াল মাদ্রিদ ফুটবল ক্লাবের ১১৬তম মৌসুম এবং স্পেনীয় ফুটবলের শীর্ষ বিভাগ লা লিগায় ক্লাবের ৮৯তম মৌসুম। এই মৌসুমটিতে ২০১৯ সালের ১লা জুলাই হতে ২০২০ সালের আগস্ট পর্যন্ত রিয়াল মাদ্রিদের সকল ম্যাচ অন্তর্ভুক্ত।
৪ জুন তারিখে, এইনট্রাক্ট ফ্রাঙ্কফুর্ট থেকে লুকা ইয়োবিচকে ২০২৫ পর্যন্ত স্বাক্ষর করায়। ৩ দিন পর চেলসি থেকে এদেন আজারকে দলে অন্তর্ভুক্ত করে। ১২ জুনে, ওলাঁপিক লিয়োনে থেকে ফেরলঁ মঁদিকে স্বাক্ষর করা হয়
২০ জুন মার্কোজ ইয়োরেন্তেকে আতলেতিকো মাদ্রিদে, এবং ১ জুলাই মাতেও কোভাচিচকে চেলসি বিক্রি করা হয়।
রিয়াল মাদ্রিদ মৌসুমের প্রথম ম্যাচে সেল্টা ভিগোর বিপক্ষে ৩-১ গোলের জয় পায়। গোল তিনটি করেন করিম বেনজেমা, টনি ক্রুস এবং লুকাস বাজকেজ।
 মোট খরচ: €৩০৫.৫মি
 মোট আয়: €১৩০.১মি
নেট আয়: €১৭৫.৪মি
রিয়াল মাদ্রিদ ২০১৯ আন্তর্জাতিক চ্যাম্পিয়নস কাপ এবং ২০১৯ অডি কাপে অংশগ্রহণ করবে।
রিয়াল মাদ্রিদ রাউন্ড অফ ৩২ থেকে এই প্রতিযোগিতায় অংশগ্রহণ করবে।
রিয়াল মাদ্রিদ গ্রুপ পর্ব থেকে এই প্রতিযোগিতায় অংশ নেয়।
নুরুল ইসলাম পাটোয়ারী

নুরুল ইসলাম পাটোয়ারী (২৮ জানুয়ারি ১৯৩০ - ১৯ ডিসেম্বর ১৯৮৪) ছিলেন একজন বাংলাদেশী সাংবাদিক। সাংবাদিকতায় অবদানের জন্য তিনি ১৯৮৭ সালে মরণোত্তর বাংলাদেশ সরকার কর্তৃক প্রদত্ত দেশের দ্বিতীয় সর্বোচ্চ বেসামরিক সম্মাননা একুশে পদকে ভূষিত হন।
পাটোয়ারী ১৯৩০ সালের ২৮শে জানুয়ারি জন্মগ্রহণ করেন।
পাটোয়ারী "দৈনিক ইনসাফ"-এ সাংবাদিকতা করেন এবং পরে "দৈনিক ইত্তেফাক"-এর সম্পাদকীয় বিভাগের দায়িত্বে ছিলেন।
পাটোয়ারী ১৯৮৪ সালের ১৯শে ডিসেম্বর মৃত্যুবরণ করেন।
ডাইমার জেলা

ডাইমার জেলা (); এছাড়াও ডাইমির জেলা নামে ডাকা হয়ে থাকে) পাকিস্তানের গিলগিত-বালতিস্তান অঞ্চলে অবস্থিত একটি জেলা। জেলাটি কারাকোরাম মহাসড়ক অতিক্রম করে। জেলাটির রাজধানী শহরের নাম হচ্ছে চিলাস।
ভৌগোলিক অবস্থান অনুযায়ী জেলাটির দক্ষিণ-পশ্চিম অঞ্চলের খাইবার পাখতুনখোয়া, দক্ষিণে নীলাম জেলা, উত্তর ও উত্তর-পশ্চিমে ঘাইজার জেলা, উত্তর এবং উত্তরপূর্বে গিলগিত জেলা।
২০১৫ সালের পাকিস্তানের আলিফ আইলান জেলা শিক্ষা ক্রম অনুযায়ী, ডাইমার শিক্ষার দিক থেকে ১৪৮ টি প্রতিষ্ঠানের মধ্যে ৯৫তম স্থান দখল করে আছে। সুবিধা ও অবকাঠামোর দিক থেকে জেলাটি ১৪৮টির মধ্যে ১২৭তম স্থান দখল করে আছে।
ফিলিস্তিনের ভাষা

ফিলিস্তিনের ভাষা হল সেই সব ভাষা,
যেসব ভাষায় ফিলিস্তিন রাষ্ট্রের লোকেরা কথা বলে থাকে।
ফিলিস্তিনি আরবি নামক একটি উপভাষায় দেশটির অধিকাংশ জনগণ কথা বলে থাকেন। ফিলিস্তিনি আরবি ভাষার একটি রকমভেদ হল লেভান্তাইন আরবি উপভাষা, যে ভাষায় ফিলিস্তিন ও ফিলিস্তিনের বাইরের বহু ফিলিস্তিনি শরণার্থী কথা বলে থাকেন। বিশ্বের বিভিন্ন দেশে থাকা ফিলিস্তিনি শরণার্থীদের ভাষায় পার্থক্য দেখা যায়। পশ্চিম তীরে বিশ্বের নানা প্রান্তের ইহুদিরা বসতি স্থাপন করায়, সেখানকার ফিলিস্তিনি নাগরিকদের ভাষায় বিভিন্ন ইউরোপীয় এবং আফ্রিকান ভাষার প্রভাব লক্ষ করা যায়।
প্রাক আধুনিক যুগে ও মধ্যযুগে দেশটিতে বিভিন্ন উপলক্ষে ফরাসি, গ্রিক, জার্মনীয় ভাষা ও পুরোনো দিনের আরবি ভাষায় কথা বলতে দেখা যেত দেশটির মানুষদেরকে। কিন্তু, কালের পরিবর্তনে সেই সব রীতিনীতি বিবর্ণ হয়ে গিয়েছে।
টম হল্যান্ড (অভিনেতা)

টমাস স্ট্যানলি হল্যান্ড (জন্ম জুন ১, ১৯৯৬) একজন ইংরেজ অভিনেতা। তিনি মার্ভেল সিনেম্যাটিক ইউনিভার্সে স্পাইডার-ম্যানের চরিত্রে অভিনয়ের জন্য জনপ্রিয়। তার অর্জনের মধ্যে রয়েছে ব্রিটিশ অ্যাকাডেমি চলচ্চিত্র পুরস্কার, তিনটি স্যাটার্ন পুরস্কার, একটি গিনেস বিশ্ব রেকর্ড এবং "ফোর্বস ৩০ আন্ডার ৩০" তালিকায় উপস্থিতি।
হল্যান্ড ২০০৮ সালে লন্ডনের ওয়েস্ট এন্ডে "বিলি এলিয়ট দ্য মিউজিকালে" মুখ্য ভূমিকায় আবির্ভূত হন। ২০১২ সালে "দ্য ইম্পসিবল" চলচ্চিত্রে অভিনয়ের মাধ্যমে চলচ্চিত্রজগতে তার অভিষেক ঘটে। এরপর তিনি "হাউ আই লিভ নাউ" (২০১৩) ও "ইন দ্য হার্ট অফ দ্য সী" (২০১৫) চলচ্চিত্রে এবং "উল্ফ হল" (২০১৫) নামক ক্ষুদ্র ধারাবাহিকে অভিনয় করেন। এরপর "মার্ভেল সিনেম্যাটিক ইউনিভার্সের" অভিনয়ের মাধ্যমে তিনি আন্তর্জাতিকভাবে পরিচিত লাভ করেন। এ পর্যন্ত ছয়টি চলচ্চিত্রে তাকে স্পাইডার-ম্যান হিসেবে দেখা গিয়েছে: "" (২০১৬), "" (২০১৭), "" (২০১৮), "" (২০১৯), " (২০১৯)" এবং "" (২০২১)। এর পাশাপাশি তিনি অপরাধমূলক চলচ্চিত্র "দ্য ডেভিল অল দ্য টাইম" (২০২০) এবং "চেরি"-তে অভিনয় করেন।
তিনি "স্পাইজ ইন ডিজগাইজ" (২০১৯), "ডোলিটল" (২০২০) এবং "অনওয়ার্ড" (২০২০) চলচ্চিত্রে কন্ঠ প্রদান করেন।
হল্যান্ড কিংস্টোন আপন টামেস, লন্ডন-এ নিকোলা এলিজাবেথ (বিবাহের পূর্বে ফ্রস্ট; একজন আলোকচিত্ৰকর) এবং ডমিনিক হল্যান্ড (একজন কৌতুকাভিনেতা এবং লেখক)-এর কাছে জন্মগ্রহণ করেন। তার তিনজন ভাই আছে। তার পৈতৃক দাদা ও দাদী আইল অফ ম্যান এবং টিপারেরি, আয়ারল্যান্ড-এ জন্মগ্রহণ করেছিলেন।
হল্যান্ড দক্ষিণ-পশ্চিম লন্ডনের উইম্বালডনের একটি রোমান ক্যাথলিক প্রস্তুতিমূলক বিদ্যালয়, ডনহেড থেকে পড়াশোনা করেন, এবং তার পড়াশোনা একটি সাহায্যকারী স্বেচ্ছাকৃত জেসুইট রোমান ক্যাথলিক বিদ্যালয়, উইম্বালডন কলেজ-এ ২০১২ সালের ডিসেম্বর পর্যন্ত চলতে থাকে। হল্যান্ড বলেছেন যে তিনি একজন নর্তক হওয়ার জন্য বিদ্যালয়ে নিপীড়িত হতেন। উইম্বালডন কলেজের পর তিনি শিল্প ও প্রযুক্তি চর্চার জন্য ব্রিট স্কুলে ভর্তি হন।
মানব উন্নয়ন সূচক অনুযায়ী বাংলাদেশের অঞ্চলের তালিকা

এটি ২০১৮ সালের হিসাবে মানব উন্নয়ন সূচক অনুযায়ী বাংলাদেশের অঞ্চলসমূহের একটি তালিকা।
মানব উন্নয়ন সূচক অনুযায়ী মিয়ানমারের প্রশাসনিক বিভাগের তালিকা

২০১৭ সালের মানব উন্নয়ন সূচক অনুযায়ী মিয়ানমারের প্রশাসনিক অঞ্চলগুলোর তালিকা এটি।
সানাউল হক

সানাউল হক (২৩ মে ১৯২৪ - ৪ মে, ১৯৯৩) ছিলেন একজন বাংলাদেশী কবি, অনুবাদক ও শিক্ষাবিদ।
সানাউল হক ১৯২৪ সালের ২৩ মে ব্রিটিশ ভারতের ব্রাহ্মণবাড়িয়া জেলার বিজয়নগর উপজেলার চাউরা গ্রামে জন্মগ্রহণ করেন। তার পিতা জহুরুল হক ও মাতা সৈয়দা হোসেনী বেগম। ১৯৩৯ সালে তিনি ব্রাহ্মণবাড়িয়ার অন্নদা স্কুল থেকে ম্যাট্রিকুলেশন পাশ করেন, ১৯৪১ সালে ঢাকা ইন্টারমিডিয়েট কলেজ থেকে তার ইন্টারমিডিয়েট এবং ১৯৪৪ সালে অর্থনীতি বিষয়ে বিএ সম্মান এবং ঢাকা বিশ্ববিদ্যালয় থেকে ১৯৪৫ সালে এমএ সম্পন্ন করেন। ১৯৪৬ সালে তিনি বিএল ডিগ্রি লাভ করেন।
সানাউল হক ২৯ নভেম্বর ১৯৪৬ সালে ঢাকা বিশ্ববিদ্যালয়ের অর্থনীতি বিভাগে প্রভাষক পদে যোগ দেন এবং ১৯৪৮ সালের ৩০ জুন পর্যন্ত যেখানে অধ্যাপনা করেন। পরে তিনি একজন আমলা হিসেবে সরকারের বিভিন্ন পদে দায়িত্ব পালন করেন। এছাড়া তিনি সাহিত্যের সাথে জড়িত ছিলেন ও অনেকগুলি কাব্যগ্রন্থ প্রকাশ করেন।
সানাউল হক ১৯৯৩ সালের ৪ মে ঢাকায় মৃত্যুবরণ করেন।
চর নিজাম

চর নিজাম (চর নিজাম কালকিনি নামেও পরিচিত) বাংলাদেশের বরিশাল বিভাগের ভোলা জেলার অন্তর্গত একটি দ্বীপ। চর নিজামে প্রায় ২৫০টি পরিবার বাস করে।
চার নিজাম ১৯৮০ সালের মাঝামাঝি সময়ে আবিষ্কৃত হয়েছিল এবং খুব তাড়াতাড়িই মানুষজন এখানে বসতি স্থাপন করে।
রোরি বার্নস

রোরি যোসেফ বার্নস (; জন্ম: ২৬ আগস্ট, ১৯৯০) সারের এপসম এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা। ইংল্যান্ড ক্রিকেট দলের অন্যতম সদস্য তিনি। ঘরোয়া প্রথম-শ্রেণীর ইংরেজ কাউন্টি ক্রিকেটে সারে দলের প্রতিনিধিত্ব করছেন রোরি বার্নস। দলে তিনি মূলতঃ বামহাতি ব্যাটসম্যান হিসেবে খেলে থাকেন। এছাড়াও, মাঝে-মধ্যে উইকেট-রক্ষকের দায়িত্ব পালনসহ ডানহাতে মিডিয়াম বোলিংয়ে পারদর্শী তিনি।
অ্যাশটিডের লন্ডন সিটি ফ্রিম্যান্স স্কুলে পড়াশোনা শেষ করে কার্ডিফ মেট্রোপলিটন বিশ্ববিদ্যালয়ে (ইউডব্লিউআইসি) অধ্যয়ন করেছেন।
খেলোয়াড়ী জীবনের শুরুতে সারে ও হ্যাম্পশায়ারের দ্বিতীয় একাদশ দলের পক্ষে সুযোগ ঘটে তার। মে, ২০১১ সালে কেমব্রিজ এমসিসিইউ দলের বিপক্ষে সারের সদস্যরূপে প্রথম-শ্রেণীর ক্রিকেটে অভিষেক ঘটে রোরি বার্নসের। খেলায় তিনি ২৩ ও ১৬ রানের ইনিংস খেলেন। এছাড়াও, নিয়মিত উইকেট-রক্ষক স্টিভেন ডেভিস ও গ্যারি উইলসনকে পাশ কাটিংয়ে উইকেট-রক্ষণে অগ্রসর হন। স্ট্যাম্পের পিছনে অবস্থান করে দুইটি ক্যাচ গ্লাভস বন্দী করেছিলেন তিনি। ঐ মৌসুমে এটিই সারে দলের পক্ষে তার একমাত্র অংশগ্রহণ ছিল।
২০১২ মৌসুমে লিডস ব্রাডফোর্ড এমসিসিইউ দলের বিপক্ষে সেঞ্চুরি করেন তিনি। এরপর একটি খেলায় উইকেট-রক্ষকের দায়িত্বে ছিলেন। জুলাইয়ের শুরুরদিকে ল্যাঙ্কাশায়ারের বিপক্ষে ব্যাটিং উদ্বোধন করার জন্য তিনি আমন্ত্রিত হন। ঐ মৌসুমের বাদ-বাকী সময় পর্যন্ত নিয়মিতভাবে অংশ নিয়ে ৪৯.৪০ গড়ে ৭৪১ রান সংগ্রহ করেছিলেন।
২০১৩ ও ২০১৪ মৌসুমেও ব্যাটিং উদ্বোধনে ব্যাট হাতে মাঠে নেমেছেন। উভয় মৌসুমেই সারের সকল প্রথম-শ্রেণীর খেলায় স্বতঃস্ফূর্তভাবে অংশ নেন। ২০১৪ সালে প্রথমবারের মতো সহস্রাধিক রানের মাইলফলক স্পর্শ করেন। জুন, ২০১৫ সালে ন্যাটওয়েস্ট টি২০ ব্ল্যাস্ট প্রতিযোগিতায় আরুনডেল ক্যাসেলে অনুষ্ঠিত খেলায় সাসেক্স শার্কসের বিপক্ষে খেলা চলাকালীন মইসেস হেনরিক্সের সাথে ক্যাচ তালুবন্দী করতে গিয়ে গুরুতর জখমপ্রাপ্ত হন। বার্নসের মুখে ও হেনরিক্সের চোয়াল ভেঙ্গে যায়। এরপর তাদেরকে দ্রুত হাসপাতালে প্রেরণ করা হয়েছিল। এ আঘাতের ফলে খেলাটি পরিত্যক্ত ঘোষণা করা হয়।.
জুনের শেষদিকে পুনরায় খেলার জগতে ফিরে আসেন। ঐ মৌসুমে ৪৮.৫২ গড়ে ১,০১৯ রান তুলেন। ২০১৫ সালের রয়্যাল লন্ডন কাপে সারের ১০ খেলার মধ্যে তিনি ৭টিতে অংশ নেন। সর্বমোট ৩১৪ রান তুলেন তিনি। পূর্ববর্তী মৌসুমে দূর্দান্ত ক্রীড়াশৈলীর স্বীকৃতিস্বরূপ মেরিলেবোন ক্রিকেট ক্লাবের (এমসিসি) সদস্যরূপে কাউন্টি চ্যাম্পিয়ন ইয়র্কশায়ারের বিপক্ষে ২০১৬ সালে অংশগ্রহণ করেন।
জুলাই, ২০১৭ সালে হ্যাম্পশায়ারের বিপক্ষে ব্যক্তিগত সর্বোচ্চ অপরাজিত ২১৯ রানের মূল্যবান ইনিংস খেলেন। এটিই সারে দলের পক্ষে অধিনায়ক হিসেবে তার প্রথম অংশগ্রহণ ছিল।
২০১৮ সালে সারের প্রথম-শ্রেণী ও লিস্ট এ দলের অধিনায়ক মনোনীত হন রোরি বার্নস। ২০১৮ সালে সারে দলকে ২০০২ সালের পর প্রথমবারের মতো কাউন্টি চ্যাম্পিয়নশীপের শিরোপা জয়ে নেতৃত্ব দেন। এ পর্যায়ে উপর্যুপরী পঞ্চমারের মতো সহস্রাধিক রান তুলেন। সামগ্রীকভাবে ৬৪.৭১ গড়ে ১,৩৫৯ রান তুলে প্রথম বিভাগের সর্বোচ্চ রান সংগ্রাহকের ভূমিকায় অবতীর্ণ হয়েছিলেন।
২০১৮-১৯ মৌসুমে শ্রীলঙ্কা সফরকে ঘিরে সেপ্টেম্বর, ২০১৮ সালে অলি স্টোন, জো ডেনলি’র সাথে তিনিও ইংল্যান্ডের টেস্ট দলে অন্তর্ভুক্ত হন। ৬ নভেম্বর, ২০১৮ তারিখে গালেতে স্বাগতিক শ্রীলঙ্কার বিপক্ষে টেস্ট ক্রিকেটে অভিষেক ঘটে রোরি বার্নসের।
ঘরোয়া ক্রিকেটে দূর্দান্ত ক্রীড়াশৈলী প্রদর্শনের স্বীকৃতিস্বরূপ ২০১৯ সালের উইজডেন সংস্করণে তাকে অন্যতম বর্ষসেরা ক্রিকেটার হিসেবে ঘোষণা করা হয়।
জাহাজির চর

জাহাজির চর হল বঙ্গোপসাগরে অবস্থিত একটি দ্বীপ। এটি বাংলাদেশের নোয়াখালী জেলার হাতিয়া উপজেলার অন্তর্গত।
অতীতে চট্টগ্রাম-ঢাকা-খুলনা-নারায়ণগঞ্জে বঙ্গোপসাগরের নোয়াখালীর সুবর্ণচর মোহনা হয়ে বড় বড় জাহাজ চলাচল করত। ১৯৯২-১৯৯৭ সালের দিকে এই চরে একটি জাহাজ আটকে গিয়ে দুর্ঘটনায় পতিত হয়। সেই সময় থেকে এ চরটি জাহাইজ্জার চর নামে পরিচিত লাভ করে। ২০১৩ সালে দ্বীপটি উন্নয়নের জন্য সেনাবাহিনীকে দেয়া হলে সেনাবাহিনীর দ্বীপটির নাম পরিবর্তন করে স্বর্ণদ্বীপ রাখে।
অতীতে নোয়াখালীর সুবর্ণচর ও হাতিয়ার অনেক ডাকাত ও জলদস্যুরা ডাকাতি ও সন্ত্রাসী কর্মকাণ্ড চালিয়ে এই চরে আত্মগোপন করত।
২০১৩ সালের ৮ মার্চ বাংলাদেশ সরকার জলদস্যুতা মোকাবেলা করার জন্য দ্বীপটিকে বাংলাদেশ সেনাবাহিনীর হাতে হস্তান্তর করে। বাংলাদেশ সেনাবাহিনী ইতোমধ্যে দ্বীপটিতে নানা অবকাঠামো গড়ে তুলেছে। সেনাবাহিনী দ্বীপটি থেকে জলদস্যুতা নির্মূল করেছে এবং ষাট হাজারের বেশি গাছ লাগিয়েছে। দ্বীপটি বাংলাদেশ সেনাবাহিনীর প্রশিক্ষণ কেন্দ্র হিসেবেও ব্যবহৃত হয়।
সেনাবাহিনী এই দ্বীপটিতে আনুমানিক ৬০ হাজার ঝাউগাছ, ১৫শ’ সিয়াম নারকেলের চারা ও ১৭শ’ ফলদ গাছ লাগায়।
ঘাইজার জেলা

ঘাইজার জেলা () পাকিস্তানের গিলগিত-বালতিস্থান প্রদেশের পশ্চিম অঞ্চলে অবস্থিত একটি জেলা। এটির রাজধানী শহরের নাম হচ্ছে গাহকুচ। গিলগিত ও চিত্রলের মাঝামাঝি একটি রাস্তা পারাপারের স্থান রয়েছে। ঘাইজার একটি বহু-জাতিগত জেলা হিসেবে স্বীকৃত এবং ৩টি প্রধান ভাষা ব্যবহৃত হয়: শিনা, খোয়ার, এবং বুরুশস্কি। এছাড়াও বেশ কিছু ইশকোমেন এবং তাজিক অঞ্চলে কিছু ওয়াখাই ভাষা ব্যবহার করে থাকে।
ঘাইজার জেলা উত্তর অঞ্চলের অন্যতম অংশ এবং পাকিস্তানের সবথেকে উত্তরে অবস্থিত জেলা। ভৌগোলিক অবস্থান অনুযায়ী জেলাটির উত্তর-পশ্চিমে ওখানকার উত্তর সীমান্ত এবং উত্তরে চীন সীমান্ত। পশ্চিমে, খাইবার পাখতুনখোয়া প্রদেশের চিত্রল জেলা এবং পূর্বে গিলগিত জেলা অবস্থিত। দক্ষিণে ডাইমার জেলা, যেটি উত্তর অঞ্চলের একটি অন্যতম অংশ। গাকুচ হচ্চে ঘাইজার জেলার রাজধানী।
২০১৫ সালের পাকিস্তানের আলিফ আইলান জেলা শিক্ষা ক্রম অনুযায়ী, ডাইমার শিক্ষার দিক থেকে ১৪৮ টি প্রতিষ্ঠানের মধ্যে ৫২তম স্থান দখল করে আছে। সুবিধা ও অবকাঠামোর দিক থেকে জেলাটি ১৪৮টির মধ্যে ৭১তম স্থানে রয়েছে।
নাজিফা তুষি

নাজিফা আনজুম তুষি একজন বাংলাদেশি অভিনেত্রী, মডেল ও উপস্থাপিকা। তিনি লাক্স চ্যানেল আই সুপারস্টার ২০১৪-এ প্রথম রানার আপ হয়েছিলেন। তিনি হাওয়া, নেটওয়ার্কের বাইরে এবং সিন্ডিকেটের মতো চলচ্চিত্র ও ধারাবাহিককে তার ভূমিকার জন্য পরিচিত। তিনি ইন্ডিপেন্ডেন্ট বিশ্ববিদ্যালয় বাংলাদেশ থেকে স্নাতক ডিগ্রি লাভ করেছেন।
২০১৪ সালের লাক্স চ্যানেল আই সুপারস্টার বিউটি প্রতিযোগিতায় তুশি প্রথম রানার আপ ছিলেন। এরপর তিনি রেদওয়ান রনি পরিচালিত ২০১৬ সালের রোমান্টিক নাট্য চলচ্চিত্র আইসক্রিমে অভিনয় করেন। ছবিতে আরও অভিনয় করেছেন শরিফুল রাজ ও কুমার উদয়।
২০১৬ সালে আইসক্রিম প্রকাশের বারো মাসে, তিনি একটি টেলিভিশন বিজ্ঞাপন তৈরি করেন যেখানে তিনি ঢাকার কুড়িল ফ্লাইওভার এলাকায় একটি স্কুটারের পিছনে চড়েন এবং রক গান "না" এর জন্য একটি মিউজিক ভিডিওতে মডেল হন।
২০১৯ সালের শেষ নাগাদ তিনি মেজবাউর রহমান সুমনের হাওয়া নামের আরেকটি ছবিতে কাজ করেন। তিনি তার পড়াশোনায় মনোযোগ দিতে চেয়েছিলেন বলে কয়েক বছরের বিরতি ব্যাখ্যা করেছিলেন।
হাওয়া মুক্তির অপেক্ষায় থাকাকালীন, তিনি ২০২১ সালের ওয়েব ফিল্ম নেটওয়ার্কের বাইরে সামিয়া চরিত্রে অভিনয় করেছিলেন, আবার রাজের সাথে কাজ করেছিলেন। ছবিটি মুক্তির অল্প সময়ের মধ্যেই, তিনি এবং তার সহ-অভিনেতাদের তিনজন ঢাকায় একটি সড়ক দুর্ঘটনার পর হাসপাতালে ভর্তি হন। পরে তিনি সংশ্লিষ্ট অস্ত্রোপচারের জন্য ভারত ভ্রমণ করেন।
তিনি ওয়েব সিরিজ সিন্ডিকেটে"ও" হাজির হয়েছেন।